Celebrate 90 Years of Play with LEGO® At LEGOLAND® Malaysia Resort
 | The LEGO Group is marking its 90th anniversary by celebrating the creativity of fans and the power of play as the new LEGO® Play Well Study shows play is fundamental to the wellbeing and happiness of the whole family. To mark the occasion and help visitors enjoy the benefits of play together, LEGOLAND Malaysia Resort is launching a brand-new exclusive LEGO® experience: “Play Your Way”.
From 16 June to 10 August 2022, LEGOLAND Malaysia Resort visitors will be invited to discover their official Play Type and take on fun LEGO® build challenges to start their journey towards play mastery.
Guests will receive an exclusive, limited edition lanyard upon entry from our friendly staff and limited edition pop badge for each Play Type build challenge they complete while exploring the park while stocks last. Visitors will be challenged to explore the different activities and find out which suits their play personality best:
Are you a Designer?
 Aware of problems, these builders are focused and get ideas from asking questions. Their LEGO® creations solve problems and playtime is thoughtful.
Are you a Maker?
 Aware of objects, these builders are energetic and get ideas from trial and error. Their LEGO® creations are detailed and playtime is experimental.
Are you an Explorer?
 Aware of the environment, these builders are curious
and get ideas from new discoveries. Their LEGO® creations are bold and playtime is adventurous.
Are you a Storyteller?
 Aware of others, these builders are dramatic and ideas come from fantasy. Their LEGO® creations are used to entertain and playtime is theatrical.
Are you a Dreamer?
 Aware of possibilities, these builders are imaginative and ideas come from daydreaming. Their LEGO® creations are artistic and playtime is magical.
The ‘Play Your Way’ LEGO® build challenges encourage creativity for each play type, with prompts to spark different types of play. For example, Designers will be challenged to design a secret treehouse or the ultimate dragon. Makers are more experiential, so will be challenged to make a boat fly or a bus for the moon. The adventurous Explorers will love creating a magical lion, whilst Storytellers will have more theatrical build challenges, creating a castle in the sky or an underwater kingdom. For Dreamers, their creativity will be encouraged through magical build ideas from rainbows and flowers, to spaceships and treasure chests.
Within the park, Master Players (who have mastered all five play types) will roam the park in colourful costumes to surprise and delight guests with magic tricks and storytelling.
The new “Play Your Way” experience adds to the rides, shows and attractions all geared to families with children ages 2-12 years old at LEGOLAND Malaysia Resort. The Play Your Way event will be included in Park admission along with everything that LEGOLAND® has to offer, and is hosted in the Rebuild the World area.
As part of the celebration, LEGOLAND Malaysia Resort partners with LEGO for a special Imagination Playground roadshow, where visitors can enjoy a FREE RM150 F&B voucher with the purchase of four Triple-Park Pass while stocks last. The ongoing roadshow at the ground floor of Centre Court, Midvalley Megamall Kuala Lumpur, will end on 12 June 2022, before moving to its next stop on 20 July to 31 July 2022 at Midvalley Southkey Johor. Meanwhile, fans down south can also visit LEGOLAND Malaysia Resort’s roadshow for this promotion at the ground floor, North Court, Midvalley Southkey Johor from now till 29 June 2022.
“LEGOLAND® is excited to celebrate the 90 Years of Play with the LEGO® Group – we know that play has huge benefits for the whole family, so what better way to celebrate than through playing together? Our new event allows guests the chance to uncover their play type and rediscover the joy of creating together with LEGO® bricks.” said CS Lim, Divisional Director at LEGOLAND Malaysia Resort.
Play is an important part of everyday life and the LEGO® Play Well Study 2022 shows that play is fundamental to the wellbeing and happiness of the whole family. The LEGO Group polled more than 55,000 parents and children in over 30 countries and found that almost all parents think children strengthen their creativity (93%), communication (92%), problem-solving skills (92%), and confidence (91%) while they play. When children play, they develop skills that help them thrive in a rapidly changing world.


Engkau Laksana Bulan

Engkau Laksana Bulan
 by
P. Ramlee

TikTok Cover by
Ki.zikry

Engkau laksana bulan

Tinggi di atas kayangan

Hatiku dah kau tawan

Hidupku tak keruan

Mengapa ku di siksa

Kenapa kita bersua

Berjumpa dan bercinta

Tetapi menderita

Oh

Kau cabutlah nyawaku

Oh Tuhanku mengapakah

Kau bezakan hidupku

Oh Tuhanku mengapakah

Manusia begitu

Mengapa ku di siksa

Kenapa kita bersua

Berjumpa dan bercinta

Tetapi menderita

Oh

Kau cabutlah nyawaku

Oh Tuhanku mengapakah

Kau bezakan hidupku

Oh Tuhanku mengapakah

Manusia begitu

Mengapa ku di siksa

Kenapa kita bersua

Berjumpa dan bercinta

Tetapi menderita
Al-Fatihah untuk almarhumah penyanyi dan pelakon
Adibah Noor
Meninggal dunia pada usia 51 tahun kerana menghidap kanser ovari tahap 4


Fikir 2 3 Kali Nak Travel Guna Kereta Bila Harga Minyak Dah Naik |
 Ye, sejak dua tiga bulan lepas pandemik COVID-19 ni, ciksun perasan harga minyak petrol semakin naik. Lagi-lagi lah kalau minyak RON97. Mencekik betul tengok rega dua kali ganda dari RON95. Mujur juga kita rakyat Malaysia, masih boleh guna RON95. Kalau jadi warga asing yang masuk Malaysia, diwajibkan guna RON97. Golongan T20 mesti terasa juga dengan kenaikan harga minyak RON97 ni kalau dah biasa pakai.
Baru-baru ni ciksun travel ke Kedah dan Pulau Pinang sempena cuti Hari Keputeraan YDPA. Berkira-kira juga nak travel naik kereta atau naik flight aje. Bila buat survey, harga tiket flight agak mahal sebab dah last minute check. Compare harga tiket dengan kos minyak, macam lebih baik naik kereta aje ke sana. Pergi balik naik kereta dalam RM300 lebih aje kata Nada sebab dia da biasa bawak kereta balik Kedah. So, kitorang pun on je la naik kereta, alang-alang memang nak jenjalan kat Kedah and Penang nanti. Senang kalau ada kereta sendiri.
Tapi kalau travel yang dekat dari JB ke KL, ciksun prefer naik bas atau flight aje sebab kos naik kereta sendiri lagi mahal berbanding naik public transport. Begitu lah bila harga minyak da naik. Kena buat belanjawan dan catit segala pengisian minyak kereta ni. Nak tau jugak
berapa banyak duit habis kat minyak kereta
 aje. Bila dah tau berapa banyak habis, senang nak bajet untuk penggunaan masa depan. Lagi-lagi macam ciksun ni tiap hari pergi office naik kereta. Kadang-kadang pergi job blogger yang jauhnya dari rumah lebih 30km. Kena ambil kira bila buat bajet penggunaan duit untuk minyak kereta.
Itu belum masuk bab servis kereta lagi. Renew roadtax pun dalam bulan ni jugak. Aduhhh. Melayang banyak fulusss ciksun bulan ni 😂
Kereta ciksun tu dah 10 tahun usia dia. Dah tua kalau ikut umur kereta. Kesihatan dia pun dah tak berapa ok sangat. Bila dah gini, terfikir juga nak beli kereta baru, tak kisah lah sama ada 0% down payment or
trade in
 aje. Tapi weii mana nak cekau duit dengan belum ada gaji tetap selayak segulung ijazah ni. Erkk. Business pun tak berapa nak masyuk sekarang ni. So, ciksun hold kan dulu lah nak beli kereta baru. Kereta idaman tu ada la jugak beberapa dalam wishlist.
Dalam keadaan kewangan yang tak berapa mengizinkan, terfikir juga lebih baik beli kereta terpakai daripada beli kereta yang 100% baru. Tapi kalau nak beli kereta terpakai, kena bijak sikit sebab dia antara dua aje. Boleh jadi pelaburan jangka panjang yang menguntungkan atau sebaliknya, beban kewangan yang mungkin boleh mengganggu aliran kewangan dan merugikan.
Ciksun ada baca juga 10 tips beli kereta terpakai mampu milik dari
Carsome.my
 ni:
Tetapkan bajet yang bersesuaian
mengikut tahap kewangan dan kemampuan
, pastikan harga kereta tidak melebihi gaji tahunan.
Survei online kereta terpakai dan tetapkan ‘filter’ mengikut kesesuaian dan keperluan dalam lingkungan bajet, sebelum walk in ke premis kereta terpakai.
Tetapkan had usia kereta terpakai supaya boleh kecikkan lagi skop pilihan kereta.
Pilih kereta terpakai dengan had perbatuan yang rendah atau sederhana untuk dapatkan nilai jualan yang lebih tinggi, mana tahu nanti nak jual balik.
Pastikan periksa sejarah kereta sebelum membuat keputusan untuk membeli mana-mana kereta terpakai.
Cari pemilik kereta yang setia menggunakan perkhidmatan pusat servis jenama masing-masing, atau boleh juga minta rekod penyelenggaraan atau resit alat ganti daripada pemilik sebagai bukti jika pemilik berurusan di bengkel biasa.
Periksa sama ada terdapat sebarang kerosakan atau kecacatan tidak kira di bahagian dalaman atau luaran kereta yang ingin dibeli, cuba minta diskaun kalau ada sebarang kerosakan.
Periksa kelengkapan dan peralatan asas kereta seperti signal, wiper, lampu, soket dan sebagainya berada dalam keadaan baik.
Periksa enjin untuk mengetahui kerosakan yang berlaku pada kereta - kesan minyak bocor, radiator, keadaan kabel sambungan elektrik, keadaan komponen lain dan juga minyak enjin.
Minta kebenaran pihak penjual untuk pandu uji kereta yang ingin dibeli untuk memberikan anda kepuasan dan keyakinan sebelum membuat keputusan.
Korang boleh baca lebih lanjut kat web Carsome.my tu tau. Bila dah ikut semua tips ni, boleh lah buat kira-kira berapa
bayaran bulanan kereta
 kalau sambung bayar dari pemilik asal. Tapi kalau nak beli kereta baru pun tak salah, asalkan ada bajet lebih dari keperluan. Beli kereta ni kalau usia ciksun ni dah masuk kategori keperluan, bukan lagi kehendak. Kalau boleh, nak ada kereta yang bonet dia besar untuk angkut barang, CC sederhana supaya bila bawak laju kat highway tak terbang, dan jimat minyak paling penting.
Dalam waktu COVID-19 dulu pun ciksun nampak ramai juga beli kereta baru, maybe sebab waktu tu harga kereta turun. Lepas COVID-19 ni lagi lah. Presiden Persatuan Automotif Malaysia (MAA),
Datuk Aishah Ahmad
 pun ada buat statement, industri dijangka terus melonjak dalam tempoh lima tahun akan datang, disokong pemulihan berterusan ekonomi di seluruh dunia pasca COVID-19.
Jumlah keseluruhan industri (TIV) dijangka melonjak kepada 600,000 unit tahun ni, sebelum diunjurkan berkembang 7.5 peratus kepada 645,000 unit pada 2023. Bagi tempoh 2024 hingga 2026, TIV dijangka mengekalkan momentum pertumbuhan dengan purata 2.0 hingga 2.2 peratus masing-masing kepada 657,900 unit (2024), 671,700 unit (2025) dan 686,500 unit (2026).
Tahun 2021 yang lepas, pengeluaran automatif sedikir menurun asbab cabaran gangguan berkaitan pandemik dan isu rantaian bekalan seperti gelombang baharu COVID-19, kekurangan cip semikonduktor, kenaikan kos pengangkutan dan ketidaktentuan politik tempatan yang menjejaskan momentum pertumbuhan ekonomi negara.
Apapun, ciksun harap ekonomi negara akan kembali pulih dengan segera. Sebab tu buat masa ni ciksun pilih untuk travel dalam negara aje dulu. Sama-sama bantu pulihkan ekonomi sambil support perniagaan tempatan. Next, nak travel ke mana pulak ya?
P/S:
 Kalau korang suka main game kereta, boleh main kat
sini
. EH, sempatttt!


Grilled Local Seabass Les Bouchons Puteri Harbour Ni Sedap Gilerrr! |
Bukan senang ye seketul ciksun nak suka sangat dengan menu ikan. Salmon yang orang lain cakap sedap tu pun ciksun memilih menu dia. Kalau rasa hanyir salmon, terus turn off selera ciksun. Ini kan pulak ikan tempatan. Tapi ikan siakap biasanya memang boleh lalu tekak ciksun. Kadang-kadang je ade tempat yang masakan ikan siakap dia tak kena dengan tekak and rasa pelik. Rugi betul siakap tu dibuat begitu, kata hati ciksun.
Tapi dekat Les Bouchons Puteri Harbour ni, ciksun rekemen sangat-sangat korang cuba menu baru diorang, Grilled Local Seabass untuk Catch of the Day for 2 (RM208). Menu Catch of the Day ni diorang guna ikan bermusim. Kalau sekarang, musim ikan siakap lah. Berat seekor ikan dalam 800g hingga 1kg. Bayangkan lerr berapa besar ikan tu sampai kat meja korang. Ciksun ri tu makan dengan kak Ajan, terkejut tengok ikan dia bila sampai. Hahahaha!
Besarrrr gilerrr! Kalau makan yang ni, tak payah dah makan yang lain ye. Hahaha! Ciksun suka rasa isi ikan dia yang fresh, tanpa menghilangkan rasa ikan siakap tu. Siakap kan ada rasa dan bau dia yang tersendiri, yang buat kita boleh bezakan dengan ikan lain. Ikannya dipanggang seekor, kemudian dihidangkan dengan sos khas yang kalau hidu, baunya seakan-akan mentega. Bila tanya waitresses, memang ade butter jugak sikit dalam tu sebab orang Perancis suka butter sangat-sangat.
Kenapa Perancis? Sebab Les Bouchons Malaysia ni adalah restoran Perancis, chefnya pun orang Perancis. Chef Mickael Cornac, Executive Chef Les Bouchons Singapore yang masak untuk kitorang hari tu.
Dulu pernah datang sini
, tapi chef lain. Agaknya chef tu da pindah ke tempat lain. Chef Mickael ni sangat peramah orangnya, dan pandai cakap Melayu sikit-sikit. Katanya, sekarang ni dapur diorang insya'Allah fully Muslim friendly, menu-menu semua no pork, no lard and no alcohol. Cuma kat bahagian restoran belah depan, ada disediakan minuman alkohol untuk non muslim.
Sebelum sampai ikan siakap tu, kitorang start dengan pembuka selera dulu. Mencuba Smoked Trout with Toast and Sour Cream (RM50) dan Pan-Seared Foie Gras (120g) with Caramelized Apple and Onion Chutney (RM98). Yesss, sedap sungguh Smoked Trout tu! Nampak seakan-akan Salmon tapi tu ikan Trout ya! Diimport khas dari Norway, ikan trout lebih kenyal berbanding ikan salmon yang sangat lembut. Saiz ikan trout juga lebih kecil dan warna isinya sedikit terang berbanding ikan salmon.
Foei Gras pulak ciksun pernah sebut dalam entri-entri sebelum ni. Jadi tak perlu ciksun nak perkenalkan lagi apa benda tu. Ke ada yang terlepas? Okay, Foei Gras sebenarnya adalah produk makanan yang dibuat daripada hati itik atau angsa. Bentuknya nampak seolah-olah pejal macam tauhu tapi bila gigit, nahhh cairrr dan juicy dalam mulut. Makan gitu saje pun sedap, makan dengan epal karamel dan bawang chutney tu pun sedap!
Dari pembuka selera, berpindah ke menu utama pulak. Selain dari ikan siakap tadi, kitorang cuba jugak Royal Meat Platter for 2 (RM358). Untuk hidangan ni, ada 2 pcs Lamb Chop, 2 pcs Lamb Sausage, Half Roasted Chicken, dan Extra Tender Angus Beef Fillet. Memang sesuai sangat portionnya tu untuk makan dua orang. Tapi kalo makan bertiga berempat pun cukup lagi sebab ada banyak sangat dalam satu hidangan. Setiap main course pulak disertakan dengan Homemade Fries dan semangkuk Mesclun Salad. Kalau nak order secara berasingan, bukan plate for share, pun diorang ada juga.
Dah kenyang makan semua tu, masa untuk pencuci mulut pulak. Memang paling ciksun tunggu-tunggu sebab dah pernah makan Creme Brulee dia. My most favourite setakat ni. Baru ciksun tahu maksud Creme Brulee tu dalam bahasa Inggeris adalah burnt cream. Kalau bahasa Melayu, jadilah krim terbakar atau lagi kasar, krim hangus. Hahaha! Nah ciksun share gambar dessert.
Homemade Double Chocolate Lava Cake with Vanilla Ice Cream (RM25)
Creme Brulee Maison (RM20)
Creme Caramel Maison (RM20)
Minuman pulak ciksun pilih Mocktail Shirley Temple, kak Ajan minum Coke (RM12). Sedap jugak air mocktail tu, macam ada cherry syrup dicampur dengan soda dan lemon. Mocktail tu rasanya menu baru juga sebab takde lagi dalam senarai menu dia dekat website. Jadi, ciksun tak sure harganya berapa untuk satu cawan tu.
Ye, sengaja ciksun letak harga bagi setiap menu tu supaya senang untuk korang plan dan buat kira-kira. Harga dia memang agak have-have lah sebab kebanyakan daging yang diorang pakai tu adalah daging import. Kalau nak tengok harga menu-menu lain, korang boleh terus rujuk aje website dia tau! Nah ciksun share details restoran ni untuk korang masukkan dalam wishlist nanti.
Les Bouchons Puteri Harbour
Lot R-GL1, Menara Teega | Jalan Lebuh Laksamana, Puteri Harbour, Iskandar Puteri 79250, Malaysia
+60 16-433 7223
http://www.lesbouchonsmalaysia.com/
Opening Hours: 12:00 - 22:30


Hari Keputeraan Rasmi Yang di-Pertuan Agong 6 Jun 2022

Daulat Tuanku
Merafak Sembah & Setinggi-tinggi Ucapan Tahniah
Ke Bawah Duli Yang Maha Mulia
Seri Paduka Baginda Yang Di-pertuan Agong XVI
Al-Sultan Abdullah Ri'ayatuddin Al-Mustafa Billah Shah
Sempena
Ulang Tahun Hari Keputeraan Rasmi
Ke Bawah Duli Yang Maha Mulia
Seri Paduka Baginda Yang Di-pertuan Agong XVI
Pada Hari Isnin
6 Jun 2022
Bersamaan
6 Zulkaedah 1443H
"Semoga Allah SWT Memberkati Pemerintahan Seri Paduka Baginda Tuanku."


Keistimewaan 10 Awal Zulhijjah

Keistimewaan 10 Awal Zulhijjah
Daripada Ibnu Abbas R.A, daripada Nabi ﷺ, Baginda bersabda:
مَا مِنْ أَيَّامٍ الْعَمَلُ الصَّالِحُ فِيهَا أَحَبُّ إِلَى اللهِ مِنْ هَذِهِ الأَيَّامِ يَعْنِي أَيَّامَ الْعَشْرِ ، قَالُوا : يَا رَسُولَ اللهِ ، وَلاَ الْجِهَادُ فِي سَبِيلِ اللهِ ؟ قَالَ : وَلاَ .
.الْجِهَادُ فِي سَبِيلِ اللهِ ، إِلاَّ رَجُلٌ خَرَجَ بِنَفْسِهِ وَمَالِهِ ، فَلَمْ يَرْجِعْ مِنْ ذَلِكَ بِشَيْءٍ
Maksudnya : "Tiada hari yang paling disukai oleh Allah untuk dilakukan amalan soleh padanya melainkan 10 hari terawal Zulhijjah." Para sahabat bertanya, "Wahai Rasulullah, Walaupun jihad di jalan Allah tidak dapat menandinginya?" Baginda bersabda, "Walaupun jihad di jalan Allah tidak dapat menandinginya, melainkan seorang  lelaki yang keluar berjihad bersama hartanya, kemudian dia langsung tidak kembali."

[HR al-Bukhari, 969]
Antara amalan yang boleh dilakukan:

- Berpuasa sunat di siang hari

- Memperbanyakkan bacaan Al-Quran

- Memperbanyakkan zikir

- Berbuat baik kepada ibu dan bapa

- Membantu orang susah

- Qiamullail

www.thenoor.co
Salam Zulhijjah, selamat memperbanyakkan amal!


Lirik Lagu Aku, Hati dan Perasaan - Haqiem Rusli

Aku, Hati dan Perasaan
 by
Haqiem Rusli

(OST Setelah Terlafaznya Akad 2)

Kau yang ada disitu

Dan aku yang selalu merindu

Kerana tawamu

Yang akan menjadi sepiku

Jadi dengarkanlah lagu

Luahan hatiku

Aku punya hati dan perasaan

Jangan pernah kau sakitkan

Aku tidak mahu

Nangis lagi

Ku yang ada disini

Dan engkau pernahkah terfikir

Kerana tawamu

Yang akan menjadi sepiku

Jadi dengarkanlah lagu

Luahan hatiku

Aku punya hati dan perasaan

Jangan pernah kau sakitkan

Aku tidak mahu

Nangis lagi

Aku punya hati dan perasaan

Jangan pernah kau sakitkan

Aku tidak mahu

Nangis lagi

Ku warnakan segala perasaan

Untuk meraih bahagia

Kerana ku punya

Hati dan perasaan


Dah Lama Tak Main Game Solitaire, Fuhhh Mencabar Betul! |
 Dulu-dulu, masa ciksun masih sekolah rendah, bapak belikan komputer untuk buat kerja-kerja sekolah. Komputer pertama dalam family ciksun, pakai CPU lagi masa tu. Geng-geng zaman belajar tahun 90-an mesti kenal rupa komputer lama dulu macam mana kan. Seakan-akan TV lama, tapi dalam bentuk yang lebih kecik, berat pun berat. Komputer tu lah tempat ciksun dengan adik-beradik and sepupu sepapat buat kerja dan main game ramai-ramai.
Ikutkan sepupu sebelah rumah ciksun dah ada dah komputer, tapi pak ngah ciksun banyak pakai komputer tu untuk buat kerja. Kalau nak main game Resident Evil beramai-ramai, kitorang akan berkumpul dekat rumah ciksun. Menjerit-jerit tengok zombie memasing. Kadang sampai kena marah dengan mamak sebab bising and duk mengadap komputer aje semua. Tu belum bab main game The Sims, boleh berjam-jam duduk depan komputer tu semata-mata nak bina perumahan yang diidamkan. Haha!
Kenangan betul lah!
Tapi kan, bukan kitorang aje yang main game kat komputer tu. Bapak ciksun pun sama aje naik main game. Tapi bapak tak main la game Resident Evil dengan The Sims tu, terlalu advanced dan kekanak sangat untuk dia. Hahaha. Kalau bapak yang main game, kitorang akan nampak dia main Solitaire. Game Solitaire ni kan biasanya dah ada dalam komputer lama-lama dulu. Dalam laptop zaman sekarang pun kadang-kadang dah ada installed sesiap.
Game klasik daun terup yang menguji minda dan kebolehan merancang strategi. Bapak dulu mengadap jugak komputer tu sampai mamak bising 😂 Tapi mamak tak faham, dia cakap main judi 🤣 Padahal bukan pun. Takde pertaruhan ape-ape pun dalam game Solitaire. Hanya main susun-susun dan organize kad daun terup tu ikut nombor dan warna.
Rindu betul zaman tu. Sekarang ni kalau nak main game Solitaire online pun dah senang. Banyak sangat website yang bangunkan game ni. Lagi best, ada banyak pulak tu jenis Solitaire nya. Kalau dulu-dulu hanya tahu Classic Solitaire, sekarang ada banyak lagi jenis dia dan lebih mencabar daripada yang klasik tu.
Salah satu web yang selalu ciksun singgah kalo nak main game ni adalah
Solitaire.org
. Boleh bukak dekat telefon atau dekat laptop. Kalau dekat laptop, main kat browser dia lah. Kalau dalam telefon, kita boleh buat full screen dengan klik pada button yang berkenaan. Best main kat sini sebab takde iklan langsung. 100% FREE ye!
Ada banyak jenis game Solitaire dia, dari yang
Classic, Klondike, Spider, FreeCell, Pyramid, Tripeaks
 hingga lah ke
Golf
. Ciksun biasa main yang Classic tu, ambik Draw 1 pun dah mencabar, apatah lagi kalau Draw 3. Nak lagi mencabar, main yang
Klondike
 dengan
Spider
. Tapi sebab ciksun main game untuk hilangkan stress, so amek yang senang aje. Kahhhhh! Susah-susah nanti bertambah stress 🤣
Selain daripada Solitaire, diorang ada jugak game
Card, Mahjong, Hidden Object, Match 3, Logic Puzzles,
 dan
Word
. Orang kata kalo main game
Hidden Object
 ni bagus untuk mengasah kebolehan meneliti sesuatu, selain menajamkan mata budak-budak bila berusaha cari benda tersembunyi. Lepas tu boleh tengok high score around the world yang pernah main game dekat website ni. Nampak la kita rank ke berapa satu dunia. Haha.
Sementara tu ada jugak game
Logic Puzzles
 macam
Battleship
. Ciksun try main susun kapal, and teka kapal musuh dekat mana dengan membedil peluru berpandu. Wahahaha. Tapi banyak kali main, asyik musuh je menang. Gerammm je sebab setiap round tu boleh tiga kali teka aje. Sape yang dapat musnahkan semua kapal musuh dulu, dia menang.
Game
Match 3
 pulak lebih kurang macam
Candy Crush
, so sape da biasa main, tahu la arahan dia macam mana kan. Ada banyak lagi game lain kat situ yang tak sempat lagi ciksun nak explore. Memang banyak sungguh pilihan ikut kegemaran masing-masing.
Hearts
 dalam kategori
Card
 tu pun best juga, tapi tak berapa mahir lagi main. Ciksun belasah aje cuba-cuba, memang kena macam ni. Lama-lama baru la kita faham macam mana nak menang. Hihi.
Tapi sebenarnya ada cara-cara untuk main setiap game tu yang disediakan. Tinggal rajin dengan tak rajin baca aje. Lengkap dari sejarah game dan penerangan tentang cara-cara bermain. Tapi dalam bahasa Inggeris lah. Tu yang ciksun pass aje membaca, terus main aje. Hahaha!
Kalau korang tengah tepu kepala otak dekat office tu atau boring tak tahu nak buat ape, boleh la bukak website dia untuk main game yang ada. Tak rugi tau, sekali-sekala kann. Jangan la sampai ketagih pulak main, hahaha! Ibu bapa, boleh pantau anak-anak main ikut masa yang ditetapkan. Ok lah, ciksun nak sambung main game!
Jemput join main kat sini:
Solitaire.org


Masjid Albukhary Alor Setar, Kedah

Masjid Albukhary Alor Setar, Kedah |
Salam Jumaat, salam penghulu hari. Dah masuk weekend kat Johor dan negeri-negeri yang bercuti Jumaat Sabtu. Apa la agaknya hasil kajian semula cuti hujung minggu negeri Johor ni nanti ya? Adakah akan stay Jumaat Sabtu atau akan bertukar semula kepada Sabtu Ahad? Kalau lah jadi Jumaat - Ahad, best jugak kan. Haha! 4 hari je kerja, Isnin - Khamis, 3 hari cuti 🤭 Kita tunggu je la hasil kajiannya nanti macam mana ek.
Masa round Alor Setar hari tu, kitorang sempat juga singgah Masjid Albukhary Alor Setar dekat Jalan Langgar ni. Memang masukkan dalam itinerary untuk solat Zohor/Asar. Masjidnya masih nampak baru dan cantik. Warna biru dengan putih, nampak suci dan fresh. Di perkarangan masjid pulak ada pokok-pokok kurma. Depan pintu utama masjid ada kolam memanjang yang buat masjid nampak macam Taj Mahal. Sangat-sangat cantik kalau ambil gambar.
Masjid ni dibina sepenuhnya oleh Yayasan Albukhary. Majlis pecah tanah telah dilakukan pada 15 Januari 1999 oleh Tun Dr. Mahathir Mohamad dan pembinaan bermula pada Mac 2000. Perasmian masjid ini disempunakan oleh KDYMM Tuanku Sultan Kedah pada 22 November 2001 bersamaan 6 Ramadhan 1422H. Masjid ini ditadbir oleh Jawatankuasa Pengurusan Masjid Albukhary seramai 13 orang yang terdiri dari gabungan tiga pihak iaitu pihak Yayasan Albukhary, Jawatankuasa Kariah Alor Malai dan Pegawai Masjid.
KEMUDAHAN / FASILITI
Masjid ini mempunyai keluasan 4.96 ekar dan dilengkapi dengan kemudahan berikut:
Ruang solat yang dapat menampung seramai 15,000 orang dalam satu satu masa.
8 buah bilik pengajian.
5 bilik wuduk lelaki dan wanita (tapi masa kitorang pergi bilik wuduk wanita tengah renovate).
Bilik pengurusan jenazah.
Bilik imam.
Bilik mesyuarat.
Pejabat pengurusan.
Kemudahan untuk orang yang kurang upaya seperti tandas khas dan 2 unit lif.
SENIBINA MASJID
1)
Mihrab
: Mihrab merupakan salah satu ciri utama sesebuah masjid. Senibina mihrab masjid ini dirujuk kepada senibina zaman silam yang terdapat di Khanaqah (Makam) Sheikh Abdul Samad yang dibina di Natanz Iran dalam tahun 1306 (706H) dizaman IL-Khanid.
2)
Menara
: Rekabentuk menara berdasarkan senibina menara Masjid Nabawi di Madinah dengan ketinggian 47.92 meter dari paras tanah.
3)
Mimbar
: Senibina mimbarnya diambil daripada replika mimbar yang terdapat di Masjid Qiblatain Madinah dan Mimbar Mamluk di Masjid Qaitbay, Kaherah Mesir. Mimbar ini diperbuat daripada kayu jenis Burma Teak.
4)
Kubah
: Masjid ini mempunyai 7 buah kubah termasuk kubah utama. Kubah utama terletak ditengah-tengah ruang solat utama dengan saiz 14 meter garis pusat.  Sekeliling luar kubah ini dihiasi dengan ayat suci Al Quran dari surah Alhadid ayat 1-8. Manakala dalamnya pula dihiasi dengan kalimah Asma Ulhusna.
5)
Dataran
: Senibina dataran khususnya kolam dan laluan air yang berbentuk geometri adalah berdasarkan senibina yang terdapat pada Makam Imam Albukhary di Samarkhand, Uzbekistan.
Memang indah masjid ni. Kalau korang ke Alor Setar, jangan lupa singgah ya!
Rujukan:
https://masjidalbukhary.weebly.com/


Masjid Zahir Alor Setar, Kedah

Masjid Zahir Alor Setar, Kedah |
 Masa jalan-jalan ke Alor Setar hari tu, selain daripada singgah solat kat
Masjid Albukhary
, sebelah malamnya kitorang singgah solat dekat Masjid Zahir pulak. Ikutkan siangnya pun dah lalu berulang kali depan masjid ni sebab lokasinya yang terletak di tengah-tengah bandar raya Alor Setar.
Dari jauh memang boleh terus nampak Masjid Diraja ni sebab kubahnya yang berwarna hitam. Juga dikenali sebagai Masjid Zahrah, Masjid Negeri Kedah ni ada satu kubah utama dan lima kubah lebih kecil, yang melambangkan lima rukun Islam. Waktu siang pun dah nampak cantik, apatah lagi bila waktu malam.
Sejarah Nama
Terdapat suatu keunikan mengenai asal usul nama masjid ni. Diberi nama Masjid Zahir semasa pemerintahan Sultan Abdul Hamid Syah dan Tunku Mahmud pada Ttahun 1915M. Menurut Arabic – English Dictionary, Zahhar bermaksud penjual bunga, Zahirun ialah bekas bunga, Azhara berbunga dan Zahra’u bererti berkilau-kilauan atau bersinar.
Dari pengertian yang diberikan boleh dibuat kesimpulan bahawa perkataan ‘Zahir’ terbit daripada perkataan-perkataan di atas yang melambangkan bunga sebagai suatu yang cantik. Di antara zahir dan Azhar mempunyai talian yang membawa maksud ‘Putih’ iaitu kebersihan atau kesucian.
Sejarah Pembinaan
Mula dibina pada 22 Rabiulawal 1330H (11 Mac 1912) atas usaha YTM Tunku Mahmud Ibni Almarhum Sultan Tajuddin Mukarram Shah, tapak masjid ini pada asalnya ialah tanah pusara wira-wira Kedah yang gugur semasa mempertahankan Kedah daripada serangan Siam (1821). Reka bentuk masjid ini diilhamkan daripada Masjid Azizi di Bandar Langkat, Sumatera Utara. Ia dihiasi lima kubah utama sebagai lambang lima Rukun Islam.
Upacara perasmiannya dilakukan pada hari Jumaat, 6 Zulhijjah 1333H (15 Oktober 1915) oleh DYMM Almarhum Sultan Abdul Hamid Halim Shah. Tunku Mahmud telah membaca khutbah Jumaat sementara baginda Sultan Abdul Hamid Shah mengimamkan solat Jumaat.
Senibina Bangunan
Masjid Zahir mempunyai keluasan tapak kira-kira 124,412 kaki persegi. Dewan tengahnya (Dewan Solat) berukuran 62 x 62 kaki persegi dan dikelilingi oleh beranda berukuran 8 kaki lebar dengan 4 anjung yang setiap satunya terdapat sebuah kubah. Pembinaan masjid ini mengambil masa selama 3 tahun.
Di belakang Masjid Zahir, terdapat Kompleks Bangunan Mahkamah Syariah dan Pusat Pendidikan Asas Kanak-Kanak. Bangunan ini juga terletak berhadapan dengan Balai Nobat dan Istana Pelamin. Masjid ini merupakan antara mercu tanda seni bina negeri Kedah dan antara masjid tercantik di Malaysia.
Tidak jauh dari Masjid Zahir terdapat bangunan tumpuan pelancong lain seperti Galeri Sultan Abdul Halim, Balai Nobat, Balai Besar, Balai Seni Negeri, Pekan Rabu, Rumah Merdeka, dan Menara Alor Setar.
Masjid Zahir Negeri Kedah Darul Aman
Jalan Kampung Perak, Bandar Alor Setar, 05150 Alor Setar, Kedah
Rujukan:
https://ms.wikipedia.org/wiki/Masjid_Zahir
https://jheaik.kedah.gov.my/masjid-zahir/


Akhirnya Naik Jugak Menara Alor Setar

Akhirnya Naik Jugak Menara Alor Setar |
 Tak pernah pun terfikir dalam kepala ni nak naik Menara Alor Setar. Kalau sekadar jalan-jalan kat bawah dia je, pernah lah jugak. Itu pun dah lebih sepuluh tahun yang lepas. Masa balik Kedah hari tu sempena kenduri anak buah dan housemate, boleh pulak housemates ciksun ni masukkan aktiviti naik Menara Alor Setar dalam itinerari. Tapi itu pun kitorang takde la nak ikut sangat itinerari. Survey harga dulu baru decide nak naik ke tak.
Sampai area situ, parking depan Eco-Shop. Tak ambil gambar pun depan menara. Terus masuk dalam tanya harga, walaupun dah tengok kat website dia. Kot la ada perubahan kan. Oh, sama je dengan dalam website, RM6 untuk Observation Deck, RM24 untuk Star View. Kitorang ambik yang Observation Deck aje, tapi masa pergi tu kena tunggu 15 minit. Ada SOP diorang juga untuk limitkan berapa orang kat atas nun.
Sementara menunggu, kitorang keluar balik sebab nampak aiskrim Mokti's Ice Cream kat sebelah menara tu. Dari JB sampai ke Loqstaq, baru la nak merasa aiskrim Mokti ni. Dak Nada da meratib ngajak try aiskrim gula apong ni kat JB, tapi tak pergi-pergi. Akhirnya kat sini jugak kitorang dapat cuba. Sorang beli semangkuk kecik.
Tak ingat rega berapa tapi dalam RM4 - RM6 aje kalo sekali dengan topping. Sedap juga aiskrimnya, ada gula apong yang dicairkan atas aiskrim. Kena makan sekali dengan gula apong tu baru sedap. Kalo tak, nanti tak rasa manis gula apong tu. Dalam 15 minit kemudian, kitorang pun masuk dalam and beli tiket.
Ni harga tiketnya. Memang banyak diskaun dari harga asal. Tak tahu la sampai bila harga ni ha. Boleh check dekat website diorang tau untuk update harga terkini. Google aje. Then sebelum naik lif tu, ade photographer diorang akan suruh kita posing dengan green screen background. Kita pun ikut je la arahan dia. Lepas tu naik lif ke Observation Deck.
Lif dia lif luar bangunan. So, dari bawah ke atas akan nampak pemandangan bandar Alor Setar. Dak Ibah dah seram dah, bila nak sampai atas ni. Dia da gayat, ciksun pun pening jugak kalo duk tengok luar tu. Jadi, ciksun tengok pintu lif aje. Hahaha!
Nah, gambar-gambar dekat atas.
Best jugak lah aktiviti ni. Bila dah naik, cukup la ni sekali seumur hidup. Hihi. Bak kata Nada, kalau tak naik hari tu, memang sampai bila-bila tak akan naik. Nak sampai Alor Setar pun jarang-jarang kan. Ciksun pun kalo balik Kedah, jarang sangat lah berjalan. Banyak duduk rumah mertua aje. Kalau keluar pun pergi rumah sedara-mara atau pergi beli barang dapur.
Kalau uols datang Alor Setar, boleh lah masukkan aktiviti ni dalam list, ok!
Menara Alor Setar
Lot. 99 Lebuhraya Darulaman 05100 Alor Setar, Kedah Darul Aman
Buka setiap hari
9 pagi - 10 malam
No. Tel: (604) - 720 2906 / 720 2901 / 720 2234
Website:
https://www.menaraalorsetar.com.my/en/


Pantas, Mudah dan Lazat Untuk Makan Malam Keluarga Organik dengan Alce Nero
| Malaysia telah beralih ke fasa endemik COVID-19, dan kebanyakan daripada kita sudah kembali ke pejabat namun keluarga masih memerlukan makan malam selepas seharian bekerja. Sering makan di luar tetapi harga makanan semakin meningkat di seluruh dunia. Apa yang anda boleh lakukan? Aplikasikan kemahiran memasak anda yang telah diasah semasa era bekerja dari rumah, pilih makanan yang cepat, mudah dan boleh membuka selera seluruh keluarga anda.
Di mana anda boleh mulakan? Sudah tentu dengan pasta!
Pasta adalah kegemaran di kalangan penduduk bandar di Malaysia kerana  bentuk dan rasanya seperti mi tempatan, boleh dimasak bersama dengan pelbagai masakan, boleh diubah suai mengikut tahap kemahiran dan selera, serta berkhasiat dan menyihatkan. Bagi ibu bapa yang sibuk, menu pasta boleh dihidang dengan cepat dan mudah, mengurangkan bilangan periuk dan kuali untuk dicuci selepas makan. Pasta yang telah dimasak boleh disejukkan dan dipanaskan semula, menjadikannya sesuai sebagai hidangan pra-siap dan lebihan pasta dijadikan bekal untuk makan tengah hari.
Alce Nero, peneraju dalam makanan organik termasuk, pasta, sos pasta, madu, jem, minyak zaitun dan cuka epal dan banyak lagi, memperkenalkan empat resipi pasta ringkas yang boleh anda cuba dan sesuaikan untuk menjimatkan masa apabila menyediakan masakan makan malam, dan menikmati lebihan makanan untuk makan tengah hari. Resipi ini diinspirasikan oleh Retna Vijayan, seorang pemilik perniagaan dan ibu kepada tiga orang anak, yang memasak untuk makan malam bagi lima orang setiap malam minggu.
Pasta Organik Alce Nero yang lazat dan digandingkan dengan sempurna bersama Sos Pasta Organik Alce Nero untuk hidangan yang cepat dan lazat. Pasta didatangkan dalam neutral, atau tricolore, campuran pasta berwarna dan berperisa semula jadi menggunakan tomato dan bayam untuk khasiat sayur-sayuran dan serat. Kanak-kanak menyukai hidangan pasta tricolore kerana warna pasta yang berwarna - warni dapat meningkatkan minat. Pasta Organik Alce Nero yang dibuat dan ditarik dengan gangsa, kaedah penyemperitan untuk tekstur pasta yang lebih kasar dan berliang, sesuai untuk penyerapan sos. Ia dibuat menggunakan gandum durum yang ditanam secara organik, tidak mengandungi bahan pengawet atau bahan tiruan seperti gula. Pasta ini dibuat di Itali dan rendah lemak serta natrium, tinggi protein dan merupakan sumber serat yang baik.
Alce Nero juga mempunyai rangkaian baharu Kid's Pasta, Alce Nero Kid Pasta Sports Shape Tricolore yang menerima Penarafan 5 Bintang, dan penarafan tertinggi, dari
Motherhood Malaysia
.
Resipi sos pasta termasuk tomato berkrim, pesto basil, karbonara dan tomato herba. Semua resipi boleh diubah suai agar sesuai dengan golongan vegetarian dan tidak mengandungi daging atau makanan laut. Untuk penyediaan cepat, makanan laut beku dan daging yang telah diprosess boleh digunakan. Sos mengandungi herba untuk meningkatkan kandungan serat tetapi anda boleh mengurangkan atau menambah secukup rasa.
Creamy Tomato Clam Spaghetti
Makanan keselesaan yang menggabungkan kesedapan Sos Pasta Organik Alce Nero dengan sayur-sayuran dan kekayaan krim, rasa masin kerang dan kesegaran pasli dalam al dente Alce Nero Organic Spaghetti Tricolore. Sangat membangkitkan selera terutamanya apabila dinikmati pada hari hujan.
Masak air sehingga mendidih dan masukkan garam serta Alce Nero Organic Spaghetti Tricole. Tutup periuk dan masak selama 6 minit atau al dente. Pada masa yang sama, tumiskan bawang putih, pasli yang telah dicincang dan kerang sehingga kerang keperangan. Simpan sedikit kerang yang telah dimasak untuk hiasan. Dengan menggunakan penyepit makanan, masukkan pasta al dente ke dalam kerang, tambahkan tomato ceri yang dipotong dua dan Sos Pasta Organik Alce Nero yang mengandungi sayur-sayuran dan biarkan sehingga masak. Terdapat banyak khasiat sayur-sayuran dalam sos untuk hidangan satu periuk yang seimbang. Masukkan cooking cream dan kacau. Jika anda suka sos yang banyak, tambah setengah cawan air rebusan pasta tadi dan kacau sehingga sebati.
Hiaskan dengan sedikit pasli dan kerang yang telah disimpan tadi. Parut sedikit keju di atas pasta jika anda suka keju.
Masa penyediaan: 10 minit, masa memasak 10 minit, hidangan 5 pax
Fusilli with Basil Pesto (Sesuai untuk Vegetarians)
Jika anda  gemar memasak pada hujung minggu, kisar atau tumbuk pesto pada hujung minggu, simpan di dalam balang kaca dengan lapisan minyak zaitun yang nipis di atasnya untuk memastikan pesto tetap hijau dan segar. Resipi pesto fusilli vegetarian ini boleh dibuat dalam masa 15 minit untuk hidangan ringan, menyegarkan, lebih berserat dan penuh rasa. Bagi saya, pesto dan pasta pendek seperti fusilli akan serasi bila digandingkan bersama kerana ia mempunyai luas permukaan yang besar dan pes pesto mudah melekat padanya. Menggunakan pasta yang ditarik dengan gangsa, kaedah penyemperitan seperti Alce Nero Organic Tricolore Fusilli membantu sos melekat lebih baik untuk hidangan yang lebih berair dan berperisa.
Sediakan kuali di atas api yang sederhana, masukkan pasta yang ditos dan dua sudu besar pesto untuk 100 gram pasta. Kacau hingga sebati tuangkan satu per empat cawan air rebusan pasta untuk mencairkan pesto dan saluti setiap lingkaran fusilli. Tambahkan lebih banyak air rebusan pasta untuk pesto yang lebih sos atau kuah.
Hiaskan dengan daun selasih dan kacang panggang serta titisan pesto di atas pinggan.
Variasi: Untuk menyediakan salad pesto pasta, tambah satu cawan tomato berbiji dan dipotong dadu, saderi, kacang pea dan timun ke dalam pasta pesto. Tambahkan lagi pesto untuk berkrim.
Untuk salad pesto dengan ayam, letakkan pasta pesto dengan daging panggang yang dicincang atau ayam rebus.
Masa penyediaan: 10 minit, masa memasak 12 minit, hidangan 5 pax
Creamy Beef Spaghetti Carbonara
Karbonara lebih enak dengan daging lembu, tetapi anda boleh menggunakan daging lembu yang dihiris nipis atau dicincang. Karbonara Itali OG hanya menggunakan telur untuk sos tetapi ini adalah variasi kurang telur dan lebih berkrim. Pilih pasta karbonara jenis panjang untuk menikmati hidangan yang memuaskan kerana sos berkrim menyaluti pasta sepenuhnya. Alce Nero Organic Spaghetti Tricolore Pasta yang ditarik dengan gangsa, kaedah penyemperitan Alce Nero adalah gandingan yang sempurna untuk karbonara kerana ia sebati dengan sos, dan helaian pasta hijau dan oren yang cantik mengandungi bayam dan tomato untuk lebih banyak serat.
Panaskan minyak zaitun dan mentega, masukkan bawang putih dan masak lebih kurang seminit, kemudian masukkan daging lembu, pasli dan separuh lada hitam. Pada masa yang sama, pukul telur, keju dan krim. Keluarkan daging lembu yang telah digoreng dari kuali. Kecilkan api, masukkan sedikit air rebusan pasta ke dalam kuali untuk mendapatkan sos yang lazat. Masukkan spageti al dente dengan cepat dan kacau hingga bersalut dengan sos. Masukkan adunan telur dan kacau dengan kuat dan sekata. Tambah satu perempat cawan air rebusan pasta untuk sos yang lebih cair. Masukkan daging lembu yang telah digoreng ke dalam spageti karbonara yang beruap dan berkrim. Gaul sebati.
Hidangkan segera, hiaskan dengan daging lembu goreng yang telah digoreng tadi dan pasli segar, taburan lada kisar segar dan sedikit sos karbonara.

Telur dan daging lembu mengandungi protein yang mencukupi untuk hidangan yang seimbang. Tambah salad sebagai sampingan.
Masa penyediaan: 10 minit, masa memasak 12 minit, hidangan 5 pax
Shrimp in Basil Tomato Sauce Alphabet Pasta
Udang dalam sos tomato basil ini mudah disediakan dan digandingkan dengan baik dengan mana-mana pasta tetapi sangat menarik dengan Alce Nero Kids' Pasta Alphabet Shapes! Ini adalah caranya:
Masak 500 gram Alce Nero Organic Kids’ Pasta Alphabet Shapes mengikut arahan di pek. Tos dan ketepikan.
Dalam kuali atau kuali besar yang rata, cairkan mentega dengan minyak zaitun. Masukkan bawang putih dan tumis selama seminit. Seterusnya masukkan stok ayam, kepingan lada merah, lada hitam dan biarkan mendidih selama 2 minit atau sehingga cecair berkurangan separuh. Masukkan udang dan tumis hingga sedikit warna bertukar menjadi pink. Kacau basil dan tuangkan ke dalam sebotol Sos Pasta Organik Alce Nero dengan Basil. Panaskan.
Untuk hidangan: Di atas pinggan besar letakkan pasta. Tuangkan udang dengan sos tomato. Hiaskan dengan lebih banyak basil.
Masa penyediaan: 10 minit, masa memasak 10 minit, hidangan 5 pax
Konsep ladang-ke-meja oleh Alce Nero diwujudkan dengan kerjasama dengan rangkaian petani organik, menjadikan hasil lebih khasiat. Barisan keluaran organik Itali tulen jenama ini adalah meluas dan 100% organik yang diperakui oleh undang-undang Kesatuan Eropah dan Pertanian Organik JAS di Jepun.
Rakyat Malaysia boleh menggunakan produk Alce Nero dengan yakin kerana ia disahkan Halal oleh badan pensijilan rasmi yang diiktiraf oleh JAKIM.
Produk Alce Nero boleh didapati di AEON, Ben's, Cold Storage, Giant, Jaya Grocer, Village Grocer, TF Value dan melalui
Kedai Rasmi Ayam Brand Shopee
 &
Ayam Brand Lazada Official Store
.
Untuk resipi yang lebih sihat, unik dan organik yang anda dan anak kecil anda boleh nikmati bersama, sila layari
https://alcenero.asia/recipes.html
dan laman Facebook
https://www.facebook.com/AlceNeroMalaysia/
.


Pelancaran Rasmi Pelan Perlindungan Kerusi Kereta Kanak-Kanak ChiccoCare di Majlis Pembukaan Chicco Mid Valley Southkey
 |
Rekaan perlindungan inovatif yang memenuhi keperluan setiap kanak-kanak
 | Chicco Malaysia yang melancarkan Pelan Perlindungan Kerusi Kereta Kanak-Kanak ChiccoCare di majlis pembukaan cawangan baru mereka di Mid Valley Southkey, Johor Bahru adalah bertujuan untuk menggalakkan ibu bapa agar lebih mengutamakan keselamatan anak-anak, terutamanya bayi yang baru lahir.
Diasaskan pada 1958 oleh Pietro Catelli dengan visi mencipta jenama khusus untuk penjagaan bayi, Chicco menempatkan rangkaian produk yang komprehensif dari peringkat bayi hingga 36 bulan, secara langsung menjadikan beliau perintis dalam industri.
Jenama ini mendapat sambutan hangat di kalangan ibu bapa dan terus meneraju pasaran Italy dengan pantas sekaligus ke peringkat antarabangsa. Chicco telah beroperasi selama lebih 60 tahun dan kini boleh didapati di 120 negara, termasuk Malaysia.
Pelan ini memberi perlindungan ke atas semua rangkaian produk kerusi kereta kanak-kanak ChiccoCare yang dibeli di cawangan asal, peruncit sah serta belian atas talian. Kerusi keselamatan kereta kanak-kanak Chicco layak mendapatkan pertukaran 1 dengan 1 sekiranya berlaku kemalangan dalam tempoh sepuluh tahun selepas pembelian. Manakala, kerusi kereta Chicco yang terjejas akibat banjir layak mendapat diskaun sebanyak 20%.
Pelakon dan penyanyi, Ayda Jebat merupakan antara yang hadir ke majlis pelancaran rasmi Pelan Perlindungan Kerusi Kereta ChiccoCare serta pembukaan cawangan baru Chicco di Mid Valley Southkey. Acara itu turut dilancarkan dengan penampilan ahli perniagaan dan YouTuber tempatan, Inthira Kalanjiam.
Selebriti Ayda Jebat yang merupakan pengguna setia Chicco sejak 2021 berkata, "Saya sangat yakin dengan produk Chicco. Selain membantu saya dalam kesibukan pekerjaan semenjak saya melahirkan pada tahun lepas, kerusi kereta Chicco juga memberi kemudahan dalam kehidupan harian saya. Jadi, apabila Chicco melancarkan pelan perlindungan ini, saya dan terutamanya para ibu, rasa terjamin tentang keselamatan dan kesejahteraan anak-anak kami."
"Sebagai perintis dalam sektor produk bayi, kami komited dalam menyediakan peralatan terbaik untuk keluarga di Malaysia supaya anak-anak mereka dapat membesar dengan selamat.", kata Alex Chan, Pengarah Urusan Sunup Healthcare Sdn. Bhd., selaku pemilik Chicco Malaysia.
"Pasukan kami juga peka terhadap hakikat bahawa dalam masa yang sukar ini, kami tidak mahu membebankan keluarga dari segi kewangan. Justeru itu, pelan perlindungan ini memberi kemudahan dan keutamaan kepada ibu bapa di Malaysia serta keselamatan anak-anak mereka terjaga," katanya.
Beliau juga menekankan kepentingan ibu bapa memilih kerusi kereta yang sesuai untuk anak-anak mereka berdasarkan saiz, umur dan keperluan mereka.
Melindungi Generasi Seterusnya Adalah Tanggungjawab Kita
Menurut kajian, lebih separuh daripada kanak-kanak di Malaysia tidak dilindungi semasa dalam perjalanan dan lebih daripada 82% kes, kerusi keselamatan kanak-kanak tidak dipasang dengan betul.
Selain itu, kerusi keselamatan kanak-kanak yang dipasang menghadap belakang dapat mengurangkan risiko kecederaan ketara sebanyak kira-kira 90% manakala pandangan hadapan mengurangkan risiko kematian dan kecederaan sebanyak kira-kira 71% berbanding dengan kanak-kanak yang terdedah kepada bahaya di atas jalanraya.
Tanggungjawab ibu bapa turut memainkan peranan dimana mereka perlu memastikan tidak menggunakan semula kerusi keselamatan kanak-kanak yang rosak atau terpakai, serta kerusi kereta yang telah terlibat dalam kemalangan.
Pelan Perlindungan Untuk Anak Anda
Majoriti pelanggaran yang berlaku adalah dari bahagian hadapan, yang menjadikan tempat duduk belakang tempat paling selamat untuk memasang kerusi kereta kanak-kanak. Kemalangan yang melibatkan anak kecil sangat membimbangkan para ibu bapa. Memandangkan kerusi kereta keselamatan kanak-kanak telah diwajibkan pada 2020 oleh menteri pengangkutan, Chicco memberikan keselesaan kepada ibu bapa dengan adanya Pelan Perlindungan Kerusi Kereta Kanak-Kanak ChiccoCare.
Jaminan Untuk Ibu Bapa Melancong Bersama Anak-Anak
Berkenaan dengan Pelan Perlindungan Kerusi Kereta Kanak-Kanak ChiccoCare, ibu bapa harus ambil perhatian bahawa pelan perlindungan adalah tidak sah untuk kerusi kereta Chicco terpakai kerana pihak Chicco tidak diberikan maklumat mengenai sebarang kejadian yang berlaku sebelumnya.
Dengan Chicco, keselamatan anak anda terjamin pada setiap masa dengan penggantian kerusi kanak-kanak yang rosak akibat kemalangan atau bencana. Chicco memahami ibu bapa dan anak-anak merupakan harta paling berharga. Oleh itu, keutamaan keselamatan mengatasi segala-galanya.
Kerusi kereta Chicco memberikan keyakinan kepada ibu bapa bahawa anak-anak mereka berada di tempat duduk paling selamat dan terbaik. Jenama ini bukan sahaja menawarkan tempat duduk berkualiti, tetapi ia juga memberi jaminan tambahan dengan menawarkan pelan perlindungan yang akan memastikan kanak-kanak selamat dan terjamin di tempat duduk kereta yang sesuai dengan umur mereka.
Kerusi kereta kanak-kanak Chicco adalah lebih dari sekadar tempat duduk kerana ia direka dengan reka bentuk yang inovatif dan diuji bagi mengelakkan kecederaan dan menyelamatkan nyawa sekiranya berlaku pelanggaran. Jika tempat duduk kereta terlibat dalam kemalangan, Chicco mengesyorkan untuk menggantikannya tanpa mengira tahap kerosakan akibat kemalangan.
Untuk semua pembeli kerusi kereta kanak-kanak Chicco sejak 2018 yang memiliki bukti resit pembelian, anda boleh mendaftar untuk Pelan Perlindungan Kerusi Kereta Kanak-Kanak ChiccoCare
disini
. Seluruh barisan produk Chicco boleh didapati di cawangan Chicco di aras LG 029 dan 030 di The Mall, Mid Valley Southkey.
Laman Web:
www.chiccocare.chiccomalaysia.com
Facebook:
www.facebook.com/chiccomalaysia
Instagram:
www.instagram.com/chiccomalaysia
YouTube:
Chicco Malaysia - YouTube
Tiktok:
Chicco Malaysia
Rujukan:
A Study on the Use and Misuse of Child Restraint System (CRS) in Malaysia
Journal of the Society of Automotive Engineers Malaysia (JSAEM), Volume 2, Issue 1, pp 5-13, January 2018
Durbin D.R. 2011. Technical Report-Child Passenger Safety. Pediatrics 127: e1050-e1066


Penang Trip 2022 - Naik Penang Hill Funicular Train |
Ok, baru nak masuk kisah bercuti kat Penang cuti agong hari tu. Lepas aje housemates ciksun ambik dekat
jeti feri Georgetown
,

kitorang terus pecut ke Penang Hill. Takde la pecut sangat pun sebab Penang jammed gilerrr waktu cuti sekolah. Dah la destinasi awal tu kitorang tersilap, pergi dekat kawasan jip naik pulak. Rupanya Nada just search Penang Hill aje. Then ciksun pun waze Penang Hill Lower Station. Baru lah betul destinasi dia. Nak sampai situ pun sesak sungguh jalan, alhamdulillah jumpa parking yang dekat atas bukit, betul-betul tepi pintu masuk dari atas bukit.
Cumanya, kitorang sampai tu dalam pukul 1 lebih. Beli tiket time ni, naiknya pukul 4 petang nanti. Bak kata Ibah, beli tiket waktu Zohor, naik train lepas Asar, bayangkan lah balik ke bawah sini semula nanti waktu apa pulak. Yang penting tak sampai waktu Subuh lah. Hahaha! Memang ramai sungguh ye manusia. Macam sardin dah kat ruang legar kaunter tiket tu. Berlapis-lapis manusia macam tak pernah ada COVID-19 di muka bumi 😆
Disebabkan waktu menunggu 3 jam, kitorang decide nak lunch dulu. Satu-satunya tempat yang convenient nak makan tengahari kat atas tu adalah A&W. Yessss, kena beratuq lagi. Pakat beratuq la semua, masa banyak habis beratuq ja kat Penang ni. Nasib baik tak pi makan Nasi Kandaq Beratuq 🤣
Alhamdulillah, dapat meja untuk duduk makan. Kongsi dengan family pelancong dari Thailand. Lepas makan tengahari, kitorang sempat pulak masuk Penang Hill Merchandise Store dia. Beli sunglasses masing-masing. Kemain yee. Hahaha! Dah memborong cermin mata, kitorang gi keluar tunggu dekat ruang legar. Ada kerusi-kerusi kat situ, tapi memang penuh sungguh ye. Bergilir lah tunggu turn nak duduk, sambil pergi bilik air membuang apa yang patut. Masa ni dah pukul 3 lebih. Nombor giliran untuk berlepas naik train terpapar dekat skrin sekitar ruang legar tu. Jadi, kita kena alert aje.
Tiba masa turn batch kitorang, pergi la join beratuq nak masuk balai berlepas. Dalam pukul 3.30 gitu tak silap. Sejam jugak kitorang berbaris ikut giliran nak naik train dalam tu. Tengah-tengah menunggu tu berapa kali dah yang Fast Lane masuk. Ye, kalau korang beli tiket Fast Lane (RM40 per Dewasa, RM20 per Kanak-kanak), korang boleh naik train bila-bila masa aje korang sampai asalkan train belum penuh masa korang masuk tu. Biasanya orang beli tiket Fast Lane ni online, kalo walk in selalu je da sold out. So, kalo korang nak jimat masa tapi tak kisah habiskan duit, boleh la
beli tiket Fast Lane online
.
Harga pergi balik Normal Lane untuk Dewasa adalah RM12, manakala untuk Kanak-kanak adalah RM6. Untuk Warga Emas, harga tiket pergi balik Normal Lane dengan Fast Lane adalah sama, iaitu RM6. Semua ni untuk pemegang MyKad/ MyKid/ MM2H/ i-Kad tau. Kalau bukan pemegang kad-kad ni, kena bayar ikut harga standard dalam 2 - 10 kali ganda juga. Tapi untuk OKU, percumaaaa! Dan harga ni jugak adalah untuk waktu selepas sunrise. Kalau naik waktu sunrise (6.30 am - 8.00 am), lagi murah woii, RM3 ajeeeee per semua kategori. And korang jugak boleh pilih nak beli tiket sehala saja, in case nak naik atau turun nanti naik jeep or menapak hiking trails pulak.
Perjalanan naik Bukit Bendera a.k.a Penang Hill tu dalam 5 minit aje sepanjang 2 km funicular railway. Sekejap je nak naik or turunnya, tapi menunggu tu kemain lama gila. Hahaha. Satu kali perjalanan boleh memuatkan sehingga 100 orang aje. Mana yang tak sempat duduk, kena la berdiri. Ala, kejap je punnn. Then dah sampai atas, ada apa je? Nah ciksun share gambar-gambar yang sempat kitorang snap.
Banyak benda menarik kat atas tu, ada yang free admission, ada yang kena bayar untuk buat apa-apa aktiviti kat satu-satu tempat. The Habitat tu ada kat atas ni lah, tapi kitorang tak masuk sebab takde sediakan bajet untuk tu. Kalo korang ada bajet lebih, boleh lah pergi dan nikmati keindahan Penang Hill. And, kalo nak explore semua better pergi dari awal pagi lagi. Train terawal bergerak dari pukul 6.30 pagi dan turun last pada pukul 10.00 malam. Kat atas tu ada kedai makan dan surau juga, so jangan risau kalau kelaparan atau nak tunaikan kewajipan.
Masa ni dah start berbaris nak turun, tapi masuk train dah gelap ye
Oh, ya! Ada penginapan jugak kat atas tu untuk korang yang nak stay kat atas. Semua maklumat ni boleh belek kat
website diorang
 aje ye. Plan la bebetul kalo nak naik, kalo terkena waktu cuti sekolah or cuti umum, bawak banyak-banyak bersabar. Haha!
P/S:
 Mana gambar train? Kahhh, dah lupa nak amek sebab masa tu da tepu kepala otak menunggu lebih 3 jam. Ade amek video masa naik atas tapi malas nak upload 😑


Pergi Open House Raya Pulai Springs Resort |
Walaupun raya da habis, nak jugak cerita pasal raya ni. Sebab tak menyempat lagi nak cerita masa bulan Syawal hari tu. Dah masuk 2 Zulkaedah, baru la ada masa nak schedule entri ni. Haha! Tapi ciksun dengar, Sis Lin masih beraya lagi tu sampai hujung minggu ni. Seronok betullll dia yeee!
Minggu lepas, ciksun dapat undangan untuk ke Rumah Terbuka Aidilfitri Pulai Springs Resort ni. Beberapa tahun lepas, pernah juga pergi dan rasa best sangat! Jadi, setelah berapa tahun takde jamuan raya gini, memang excited sangat nak pergi. Boleh makan lauk raya lagi, dan berbaju raya kannn. Hihihi.
Ciksun pergi dengan dak Ibah. Ibah kan bekerja hari Khamis, jadi ciksun tunggu dia rehat tengahari, baru kitorang konvoi ke Pulai Springs Resort. Pergi asing-asing sebab ciksun takut nanti ciksun duduk lama kat situ. So, boleh lah Ibah balik awal untuk masuk kerja semula. Kononnya ciksun nak tunggu kak Ajan lah, temankan dia sebab nanti dia datang sorang-sorang dari Bandar Tenggara. Penghujungnya, kak Ajan tak dapat datang sebab ade hal yang tak dapat dielakkan. Tinggal la ciksun seketul-ketul kat situ. Eh, takkkk! Ade rakan blogger lain juga bersama! Yehuuu!
Masa mula-mula datang, jumpa kak Seri, duduk semeja dengan diorang. Kak Seri da kurus weiii! Inspired betul, nak kurus jugak nanti tapi lepas cuti YDPA baru ciksun start okeh! Hahaha, so no more food review for a month or two 😝
Ni lah menu-menu yang ciksun ambik. Sedap-sedap semuanya! Ciksun suka! Kat luar dewan siap ada Kambing Golek, Sup Tulang, Satay, Murtabak dan macam-macam menu lagi. Kat dalam dewan ada lauk-pauk raya, Nasi Beriani, ABC, Aiskrim, Kuih-muih dan banyak lagi!
Lepas makan-makan, tunggu cabutan bertuah, join game dari pengacara yang awesome, dan game dari Pulai Springs Resort sendiri. Seronokk sangat, kita rasa dihargai gitu. Haha.
Alhamdulillah, rezeki ciksun dan kak Eda JDT Blogger, dapat cabutan bertuah F&B voucher RM50 sorang satu. Tak sangka juga nombor ciksun bertuah, tapi mungkin sebab orang pun da sikit hujung-hujung tu. Jadi rezeki tu ada lah.
Terima kasih Charlotte dari Pulai Springs Resort atas undangan dan hadiah cabutan bertuah!
Tahun depan, buat lah lagi! Hihi.


Perkara-perkara Sunat Sebelum, Semasa, dan Selepas Korban |
 Tahun ni, housemate ciksun bagitau, family dia ada buat ibadah korban. Alhamdulillah. Dari sebelum masuk Zulhijjah lagi dia da cakap kat ciksun, ingatkan dia supaya potong kuku sebelum masuk bulan Zulhijjah. Ciksun pun tanya dia, ohh tak boleh potong kuku ye? Dah tua ni, dah lupa dah apa perkara yang sunat dan wajib untuk orang yang berkorban. Dulu masa sekolah ade je belajar dalam subjek Pendidikan Islam. Jadinya, ciksun pun cari lah kat google dan jumpa perkara-perkara sunat dalam ibadah korban ni.
1. Tidak menggunting atau mencukur rambut dan memotong kuku apabila masuknya 1 Zulhijjah.
Disunatkan kepada individu yang ingin melakukan ibadah korban supaya tidak menggunting atau mencukur rambut dan memotong kuku apabila masuknya 1 Zulhijjah, dan berkekalan sehinggalah dia menyempurnakan penyembelihan korban. Rasulullah s.a.w bersabda (yang bermaksud):
"
Sesiapa memiliki binatang korban yang ingin disembelihnya, kemudian dia melihat anak bulan Zulhijjah, maka janganlah dia menggunting rambut dan memotong kukunya walaupun sedikit sehinggalah dia menyembelih korban terlebih dahulu.
" (HR Muslim)
Larangan menggunting rambut dan memotong kuku dalam hadis tersebut bukanlah larangan haram, sebaliknya hanya larangan makruh. Hikmah di sebalik larangan itu supaya individu yang ingin melaksanakan ibadah korban dapat menyerupai orang yang sedang berihram haji iaitu penyamaan dari segi wajah kerana tidak bercukur rambut dan memotong kuku.
2. Menyembelih sendiri binatang korban.
Jika tidak mampu, harus diwakilkan kepada orang lain untuk menyembelihnya. Adalah sunat diwakilkan untuk menyembelih binatang korban kepada orang yang alim mengenai hukum-hakam korban.
3. Menajamkan pisau.
Ia bertujuan untuk tidak menyeksa binatang yang disembelih di samping memudahkan binatang korban mati setelah disembelih.
4. Menghadapkan binatang yang disembelih ke arah kiblat.
Begitu juga tukang sembelih turut menghadapkan dirinya ke arah kiblat.
5. Membaca بسم الله الرحمن الرحيم semasa memulakan penyembelihan.
Jika tidak membacanya kerana terlupa atau sengaja, penyembelihan adalah sah, tetapi makruh jika ditinggalkan dengan sengaja.
6. Berselawat ke atas Nabi SAW semasa menyembelih dengan berkata اللهم صل على سيدنا محمد .
Selawat dilafazkan selepas membaca bismillah.
7. Menyembelih dengan cara yang betul.
Menyembelih dengan cepat dengan melalukan pisau secara pergi balik iaitu ke atas dan ke bawah kerana cara seperti ini mempercepatkan kematian binatang yang disembelih. Sunat direbahkan dalam keadaan rusuk kirinya di atas tanah atau lantai. Penyembelih hendaklah memegang kulit tengkuk haiwan di bahagian bawah dagunya dan menariknya sehingga nampak jelas kulitnya. Alat menyembelih diletakkan di leher dengan memutuskan halqum, urat mari’ dan dua urat di leher kiri kanan haiwan (wadajain).
8. Mengucap takbir dengan berkata الله أكبر selepas membaca bismillah dan berselawat.
Sebaik-baik takbir ialah sekali sebelum penyembelihan dan tiga kali selepasnya.
9. Berdoa selepas selesai penyembelihan.
“Ya Allah binatang korban ini adalah anugerah-Mu dan dipersembahkan kepada-Mu, maka terimalah ibadah korbanku.”
Sekiranya binatang korban tidak disembelih sendiri oleh individu yang berkorban, maka wakil yang menyembelihnya hendaklah membaca doa seperti berikut:
“Ya Allah binatang korban ini adalah anugerah-Mu, maka terimalah korban si polan (niatlah nama individu yang berkorban).”
10. Orang yang musafir juga disunatkan melaksanakan ibadah korban.
Hal ini berdasarkan hadis berikut:
Sayidatina Aisyah r.a. meriwayatkan bahawa Nabi s.a.w telah melaksanakan ibadah korban untuk isteri-isterinya di Mina pada tahun haji Wadak. (HR Bukhari & Muslim)
11. Memilih haiwan korban yang paling baik, cantik dan sihat.
Menyembelih binatang korban yang gemuk kerana banyak dagingnya dan binatang korban yang tidak patah tanduk.
AGIHAN DAGING KORBAN
Sebelum melaksanakan pengagihan daging korban, tindakan pertama yang wajib dilakukan ialah mengasingkan antara daging bahagian korban wajib daripada daging bahagian korban sunat sebelum diagihkan kepada penerima. Hal ini dilaksanakan jika perkongsian tujuh bahagian itu berlaku antara mereka yang berniat korban wajib dengan mereka yang berniat korban sunat, atau ada bahagian yang diniatkan untuk aqiqah.
Ini langkah pertama yang amat penting kerana daging korban wajib, wajib diagihkan kepada yang berhak kesemuanya, begitu juga dengan bahagian aqiqah yang ada cara pengagihannya yang sedikit berbeza dengan pengagihan korban sunat.
Beberapa urusan lain yang berkaitan dengannya hendaklah diputuskan melalui jawatankuasa yang dibentuk untuk memudahkan pengagihan kepada pihak-pihak yang telah dikenal pasti seperti yang berikut:
Memastikan daging korban cukup untuk diagihkan kepada pihak-pihak yang telah disenaraikan
Menyediakan senarai penerima daging korban mengikut keutamaan
Mengutamakan golongan fakir dan miskin yang telah dikenal pasti status mereka;
Mengagihkan daging korban kepada mereka yang tinggal di kawasan terpencil
Menyediakan kontena sejuk (jika perlu) untuk menempatkan daging korban sebelum ia diagih ke kawasan pedalaman
Mengagihkan daging korban kepada golongan yang berada sekiranya terdapat lebihan daging korban tersebut.
Rujukan:
http://galeriilmu.com.my/blog/15-perkara-sunat-dalam-ibadah-korban/
https://myqurbani.my/apakah-perkara-sunat-sebelum-korban/
https://urusaqiqahqurban.com/2020/06/24/perkara-sunat-makruh-cara-sembelihan-qurban/


Pertama Kali Naik Fast Ferry Pulau Pinang |
Habis kenduri kahwin anak buah ciksun dekat Kodiang hari tu, ciksun ke Penang pulak. Suami pagi-pagi hantar ciksun ke Penang Port, Butterworth. Mula-mula kitorang tak tahu nak turun kat mana, hampir-hampir nak masuk bahagian kereta and lori naik feri tu. Patah balik untuk ke bangunan Penang Sentral, penumpang kena naik feri dari situ.
Ikut signage kat siling, ciksun pergi ke jeti Butterworth. Nak segera beli tiket sebab takut housemate ciksun kat seberang menunggu lama. Tapi bila sampai jeti, ehhh kaunter tak bukak lagi? Pukul 10.30 pagi baru next ferry. Alamak, sejam lebih lagi! Terus masuk Penang Sental balik, cari kaunter pertanyaan. Kot la ada bas direct ke seberang dari sini. Ok, takde. Memang kena naik feri. Maka terpaksa lah ciksun menunggu sejam lebih dekat situ.
Silap ciksun sebab tak hadam betul-betul jadual feri 🤦♀
Bila ciksun check dekat website
Penang Port
, rupa-rupanya ciksun sampai tu maybe feri pukul 9 pagi da berlepas. Ada dua feri yang beroperasi, tapi feri pertama akan disanitasi lepas perjalanan pukul 9 tu. Feri kedua hanya akan beroperasi bermula dari pukul 10.30 pagi. Waktu salah satu feri disanitiasi, feri yang satu lagi akan ganti untuk menyeberang. Gitu kekdahnya.
And seumur hidup ciksun memang tak pernah lah naik feri menyeberang ke Georgetown. Dulu masa duduk Padang Serai, Kedah, ciksun naik kereta aje tiap ujung minggu ke sana sebab adik ciksun belajar dekat USM masa tu. Jadi memang tak pernah la naik feri lama Pulau Pinang yang boleh bawak kereta sekali tu. Perkhidmatan penumpang sekarang adalah menggunakan Fast Ferry.
Dengan Fast Ferry, penumpang boleh menyeberang dari Butterworth ke Georgetown dalam masa kurang lebih 10 minit aje! Terkejut ciksun, sekejap aje dah sampai. Hahaha! Serius laju gilerr! Selang masa antara trip feri adalah 30 minit sahaja, dan boleh menampung sehingga 200 orang penumpang. Macam mana kalo nak bawak kenderaan? Buat masa ni, hanya motor dan basikal aje boleh menyeberang, tapi guna Feri Kenderaan yang khas.
Sebelum 10.30 pagi, kaunter tiket dah buka. Ciksun pun join berbaris, ramai juga warga asing yang turut sama nak menyeberang. Harga tiket adalah RM1.20 per dewasa dan RM0.60 per kanak-kanak atau OKU. Tapi kalau uols pemegang MyKad, tunjuk IC untuk dapatkan free tiket. Ye, perkhidmatan feri percuma untuk warganegara Malaysia ni berjalan sampai 31 Disember 2022. Manfaatkanlah sebaiknya, ya!
Lepas dapat tiket, tunggu sekejap di balai berlepas. Haa, ada balai berlepas jugak ye. Haha. Nak masuk feri, beratur dalam satu barisan. Tak perlu lah nak potong memotong. Hairan ciksun, ada jugak yang nak memotong barisan. Buat geram aje. Orang lain dah datang lebih awal dan menunggu lama, diorang baru datang, siap nak potong satu keluarga 🙄
Dalam feri pulak, ikut je la arahan. Duduk sehingga feri berhenti sepenuhnya, ni tak, apa lah yang dikejarkan warga Nepal ni nak bangun laju-laju. Tak dapat gak nak keluar terus, sebab feri belum berhenti lagi. Ish geram lahhh. Penattttt dengan perangai manusia.
Tu je la yang tak berapa bestnya. Perkhidmatan Fast Ferry Pulang Pinang ok, terbaikkkk. Perangai penumpang je yang jelik.
Ok bye!


Pesta Emas HABIB 2022 Tawar Pelbagai Rekaan Emas untuk Pelanggan
 | Emas merupakan sesuatu yang sangat bernilai, baik dijadikan sebagai perhiasan, pelaburan mahupun sebagai hadiah untuk yang tersayang. Rakyat Malaysia kini semakin cakna mengenai kenaikan dan penurunan harga emas, di mana perkara ini sering menjadi topik di media massa dan media sosial. Meskipun kelihatan trend harga emas meningkat, orang ramai menjadi lebih yakin untuk melabur dan berlumba-lumba membeli barangan kemas.
Sebagai jenama barangan kemas tempatan yang telah menapak di Malaysia lebih daripada 60 tahun, HABIB menjadi antara rujukan utama bagi mereka yang berminat untuk mengetahui perkembangan terkini mengenai logam bernilai iaitu emas. Justeru, HABIB melancarkan
Pesta Emas
 yang berlangsung sepanjang bulan Jun tahun ini di semua bilik pameran HABIB untuk memberi lebih pendedahan kepada para pelanggan khususnya kepentingan dalam memiliki logam berharga ini.
Pengerusi Eksekutif Kumpulan HABIB, Dato’ Sri Meer berkata, “Menjadi antara komoditi perdagangan dan kalis inflasi, logam berharga ini pastinya tidak rugi jika dibeli untuk simpanan masa hadapan ataupun untuk dijadikan perhiasan. ‘Alah membeli, menang memakai’. Peribahasa ini amat sesuai ditujukan kepada pencinta emas yang membelanjakan wang untuk membeli emas. Sebagai pelaburan yang boleh digayakan, ianya menjadi salah satu sebab permintaan terhadap barangan kemas emas mendapat sambutan yang menggalakkan terutamanya dari golongan kaum hawa. Bukan itu sahaja, emas juga turut mendapat sambutan yang memberangsangkan dalam kalangan lelaki di mana mereka mengumpul jongkong emas untuk dijadikan sebagai pelaburan."
Emas 999 atau dikenali sebagai emas puluh mempunyai kandungan emas tulen 99.9% yang membuatkan ia mudah ditempa. Disebabkan sifat emas 999 yang lembut, ianya jarang dijadikan barangan kemas kerana rekaannya mudah bertukar bentuk dan senang kemek ataupun bengkok, namun ia masih boleh didapati. Emas ini juga tidak digalakan untuk rekaan bertatahkan berlian dan batu permata kerana sifatnya yang lebih lembut untuk mengikat berlian dan batu permata. Campuran aloi seperti perak, zink, kuprum dan nikel adalah diperlukan bagi menambahkan ketahanan dan kekuatan barangan kemas, yang boleh didapati dalam pelbagai bentuk, saiz dan warna. Campuran aloi inilah yang akan menentukan jenis emas seperti emas 999 (24K), 916 (22K), 750 (18K) dan 375 (9K).
Seterusnya kenaikan kadar inflasi secara global telah memberi kesan kepada kenaikan harga emas. Oleh kerana itu, orang ramai memilih emas sebagai medium pelaburan yang lebih menguntungkan disebabkan sifat logam berharga ini yang kalis inflasi. Di saat kenaikan harga barangan lain, emas menjadi jalan keluar kepada orang ramai sama ada untuk dibeli ataupun dijual semula bagi mendapatkan wang ringgit buat belanja harian. Jongkong emas mahupun barangan kemas, kedua-duanya mempunyai nilai tersendiri yang boleh mendatangkan keuntungan pada suatu jangka masa yang panjang.
HABIB menawarkan pelanggan dengan pelbagai koleksi emas seperti koleksi barangan kemas emas bermula dari 999 sehingga 375 serta jongkong emas 999 pelbagai berat bermula dari 1-gram, 5gm, 10gm, 20gm, 50gm, 100gm sehingga 1-kilogram yang diiktiraf oleh London Bullion Market Association (LBMA) iaitu satu badan yang bertanggungjawab untuk memastikan jongkong emas yang dijual adalah daripada sumber yang dipercayai. Di samping itu juga, HABIB turut menampilkan koleksi terhad syiling wafer emas 999 seberat 0.2-gram dengan pelbagai motif yang unik.
Buat penggemar barangan kemas emas, rekaan klasik dan ‘evergreen’ seperti sauh lama, rantai pintal, jagung dan biji sawi dari koleksi emas 916 sentiasa mendapat tempat di hati para pelanggan. Kelebihan pada koleksi emas ini, rekaannya dibuat lebih padu di mana ianya tidak mudah kemek dan dapat diwarisi turun temurun. Hampir keseluruhan koleksi ‘evergreen’ emas 916 diperbuat menggunakan emas kuning membuatkan ia menyerlah dan berseri. Tidak hanya itu, rekaan moden dari emas 916 turut mendapat permintaan yang tinggi daripada pelanggan HABIB. Rekaan yang lebih versatil dengan menggabungkan dua warna emas kuning dan emas putih serta bersaiz lebih besar namun ringan pada berat menjadikan rekaan moden digemari ramai.
Selain itu, buat mereka yang menginginkan rekaan yang unik dan eksklusif, koleksi Oro Italia 916 HABIB adalah pilihan yang tepat. Keunikan koleksi Oro Italia 916 bukan sahaja ianya dihasilkan di negara Itali tetapi setiap rekaannya menggunakan hasil tangan dan mesin yang berteknologi tinggi. Koleksi Oro Italia 916 ini juga dibuat dengan penuh ketelitian mengikut standard piawaian yang tinggi dengan rekaannya yang begitu kreatif dengan perlaksanaan proses yang lebih moden.
Proses ‘
cataphoresis lacquer
’ dapat mengubah warna emas pelbagai warna tanpa mengubah berat emas tersebut. Selain dari emas kuning, putih dan merah jambu yang sering kita dapati di kedai lain, proses ini dapat menghasilkan emas berwarna merah, hijau, ungu dan biru dengan masih mengekalkan kualiti emas 916 ataupun 22 karat. Lebih istimewanya, potongan berlian yang terdapat pada permukaan koleksi Oro Italia 916 ini menjadikan koleksi ini kelihatan seperti dihiasi dengan butiran berlian dan menyerlahkan lagi kilauan rekaannya. Permintaan terhadap koleksi ini sangat menggalakkan, justeru HABIB memastikan koleksi ini boleh dimiliki dengan pelbagai saiz, yang mampu memenuhi citarasa segenap usia bermula dari koleksi kanak-kanak sehinggalah dewasa.

Melihat kepada kepelbagaian rekaan barangan kemas yang terdapat di pasaran, HABIB berkongsi
tips penjagaan barangan kemas yang mudah agar sentiasa kelihatan berkilau
 seperti:
Untuk memastikan barangan kemas tidak tercarik pada pakaian, tanggalkan barangan kemas terlebih dahulu sebelum menanggalkan pakaian.
Elakkan sentuhan langsung barangan kemas dengan cecair seperti bahan kimia, wangian, barangan kosmetik dan lain-lain untuk mengekalkan kualiti dan kilauan.
Bersihkan barangan kemas dengan kerap. Gunakan berus lembut untuk mencuci di dalam larutan air sabun kemudian bilas dengan air suam yang bersih. Keringkan barangan kemas menggunakan kain lembut yang tidak berbulu sebelum menyimpannya. Bagi memudahkan para pelanggan, HABIB turut menawarkan perkhidmatan mencuci barangan kemas secara percuma.
Bagi mengelakkan kesan calar pada barangan kemas, elakkan bersentuhan dengan barangan kemas lain dan tanggalkannya sebelum melakukan aktiviti lasak dan sebelum tidur.
Di samping membeli emas, pelbagai perkhidmatan disediakan untuk barangan emas seperti;
Menukarkan barangan kemas lama kepada yang baharu ataupun kepada tunai.
Perkhidmatan penilaian barangan kemas juga ditawarkan dan di samping membeli-belah, pelanggan juga boleh mendapatkan perkhidmatan mencuci barangan kemas secara percuma dan pantas.
Tambahan pula, HABIB turut menawarkan perkhidmatan lain seperti mengubah saiz barangan kemas seperti cincin yang telah terlalu kecil untuk dibesarkan, ataupun rantai tangan yang perlu dipanjang ataupun dipendekkan.
Pelanggan yang ingin membuatkan barangan kemas lama kelihatan seperti baharu, proses penyaduran elektrik ‘electroplating’ dan mengilap turut ditawarkan, serta perkhidmatan mengukir dan menindik telinga juga terdapat di HABIB.
Untuk maklumat lanjut berkenaan Pesta Emas yang sedang berlangsung ini, sila layari laman sesawang rasmi HABIB di
www.habibjewels.com
 dan ikuti HABIB di laman media sosial Instagram (@habibjewelsofficial) dan Facebook (@HABIB).


Rasakan Kelembutan Dalam Kebaikan Bersama Cadbury!
 |
Cadbury Malaysia menggalakkan rakyat Malaysia untuk berkongsi kegembiraan, gelak tawa dan kebaikan menerusi siri rekaan istimewa Cadbury Dairy Milk Hugging Bars
 | Dengan berakhirnya kemeriahan musim perayaan dan keseronokan meluangkan masa bersama keluarga, rakan-rakan dan insan tersayang setelah sekian lama terpisah, Cadbury Dairy Milk Malaysia mahu memberi inspirasi dan menggalakkan kita untuk kekal berkongsi kebaikan dan kemurahan hati. Pada Jun dan Julai 2022, Cadbury menyeru semua rakyat Malaysia untuk Rasakan Kelembutan Dalam Kebaikan menerusi #CadburyHuggingBar istimewa. Matlamat kami adalah untuk mendekati dan memberi impak kepada kehidupan rakyat Malaysia pada skala yang tidak pernah dicapai sebelum ini dan kami percaya ia tidak mustahil menerusi bantuan anda!
Sejak beberapa tahun kebelakangan ini kita telah membentuk dinding penghalang, secara literal dan metafora, untuk melindungi diri serta insan tersayang. Bagaimanapun, Cadbury percaya bahawa kini adalah masa untuk meruntuhkan dinding itu dan ia boleh dicapai menerusi kebaikan. Ini kerana kebaikan dan kemurahan hati jelas dilihat di sekeliling mahupun dalam diri kita. Inilah mengapa Cadbury Dairy Milk Malaysia melancarkan  #CadburyHuggingBar, satu siri rekaan istimewa bar coklat seberat 160g yang bermatlamat untuk menginspirasi semua rakyat Malaysia untuk Rasakan Kelembutan Dalam Kebaikan.
Pada Jun dan Julai 2022, rakyat Malaysia akan berpeluang menghantar satu Cadbury Dairy Milk Hugging Bar (160g) percuma kepada individu yang mereka ingini serta mengambil bahagian dalam Cabaran Dakapan (“The Hug Challenge”) di TikTok untuk merebut peluang memenangi bar coklat dan hadiah-hadiah eksklusif Cadbury! Untuk menghantar satu #CadburyHuggingBar percuma, anda hanya perlu:
Membeli sebarang dua produk Cadbury.
Menghantar butiran dan bukti pembelian anda menerusi Whatsapp ke talian +601139687189.
Menerima kod unik penebusan ganjaran Shopee untuk satu Cadbury Dairy Milk Hugging Bar (160g) percuma.
Hantarkan Cadbury Dairy Milk Hugging Bar itu kepada sebarang individu yang anda ingini!
Cadbury Dairy Milk Malaysia komited untuk mendekati dan mewujudkan impak bermakna kepada semua rakyat Malaysia, tanpa mengira usia, jantina atau bangsa menerusi kempen ini. Walaupun demikian, kami memerlukan bantuan anda untuk menguar-uarkan perkara ini dan berkongsi kebaikan serta kemurahan hati anda di seluruh negara.
Selain itu, tidakkah kita semua menggemari cabaran di media sosial? Cadbury Dairy Milk Malaysia juga amat teruja untuk mengumumkan pelancaran Cabaran Dakapan (“The Hug Challenge”) di TikTok mulai 25 Jun 2022. Para peserta diajak untuk mempersembahkan beberapa aksi pelukan - apabila disempurnakan dengan baik, anda akan berpeluang untuk memenangi dua Cadbury Dairy Milk Hugging Bars (160g)  dan pelbagai hadiah menarik yang lain.
Kini kita boleh merapatkan semula hubungan yang setelah beberapa tahun terpisah, dan tentunya tiada cara yang lebih baik daripada menerima pelukan (atau bar coklat enak!) daripada insan tersayang, bukan?
Cadbury Dairy Milk Malaysia juga berganding tenaga bersama Lotus’s Malaysia dan Mydin untuk mengadakan beberapa siri inisiatif Tanggungjawab Sosial Korporat, selari dengan kempen #CadburyHuggingBar. Menerusi usaha ini, 50 sen akan disalurkan ke badan-badan amal terpilih bagi setiap dua produk Cadbury yang terjual di rangkaian Lotus’s atau Mydin. Secara khusus, produk Cadbury yang terjual di Lotus’s akan disalurkan ke Food Aid Foundation, manakala di Mydin, ia akan memanfaatkan program Prihatin Mydin.
“Di Cadbury, kemurahan hati adalah DNA organisasi kami di seluruh dunia. Sejarahnya bermula pada tahun 1824 apabila pengasas syarikat ini, John Cadbury, percaya mereka yang berada di sekeliling kedainya di Birmingham, England boleh mendapat manfaat kesihatan segelas setengah susu menerusi setiap kepingan tebal coklat. Oleh demikian, daripada rangkaian produk coklat enak yang kami hasilkan hari ini sehingga ke cara kami menjalankan perniagaan, syarikat ini sentiasa berusaha untuk memberikan kebaikan kepada setiap individu,” kata Ketua Pemasaran Mondelez International, Malaysia dan Singapura serta Eksport AMEA, Arpan Sur.
“Kempen Hugging Bars yang diadakan tahun ini adalah kesinambungan inisiatif Kemurahan Hati Cadbury Dairy Milk Malaysia. Pada tahun 2019, kami telah bekerjasama dengan Epic Homes untuk membina kediaman untuk keluarga Orang Asli, sementara pada 2020, kami telah bekerjasama dengan Food Aid Foundation untuk menyediakan 360,000 hidangan kepada komuniti kurang bernasib baik. Pada tahun lalu, kami telah memulakan kempen Bendera Ungu (Purple Flag) yang membolehkan rakyat Malaysia mengibarkan bendera berwarna ungu sebagai tanda keinginan mereka untuk menyumbangkan makanan dan barangan keperluan lain bagi manfaat golongan yang memerlukan. Oleh itu, saya ingin menyampaikan mesej kepada semua rakyat Malaysia bahawa anda hanya memerlukan satu usaha kecil untuk memberikan impak yang besar terhadap kehidupan individu lain. Kemurahan hati anda benar-benar berupaya untuk Rasakan Kelembutan Dalam Kebaikan. Oleh itu, saya ingin menjemput semua rakyat Malaysia untuk menyertai kempen ini dan berkongsi kebaikan, kegembiraan dan senyuman bersama individu lain,” ujar Encik Arpan Sur.
Kempen Cadbury Dairy Milk Hugging Bar dijalankan mulai hari ini hingga 31 Julai 2022. Pastikan anda sentiasa peka untuk mendapatkan rekaan istimewa Cadbury Dairy Milk 160g Hugging Bars, di semua platform e-dagangan, rangkaian Lotus’s dan Mydin serta pasar raya dan pasar raya besar lain di seluruh negara.
Jangan lupa untuk berkongsi kebaikan menerusi kelembutan dengan #CadburyHuggingBar!
Untuk maklumat lanjut mengenai Cadbury Dairy Milk Malaysia, ikuti laman Facebook kami di
https://www.facebook.com/CadburyMalaysia
.


Sedapnya Durian IOI, Terima Kasih Belanja! |
Alhamdulillah, rezeki bila kembali masuk office. Setelah hampir sebulan ciksun tak masuk, WFH aje sebab memang kerja-kerja office selalunya banyak di hujung bulan. Itu pun, kalau buat kerja-kerja tu dari rumah pun ok aje. Tenant kami merangkap partner boss ciksun suka belanja makan warga office ni. Kalau hari-hari datang, dan dia tak puasa, dulu ciksun la jadi mangsa kena order makanan dekat FoodPanda. Ni da lama ciksun tak datang office sebab
nak diet
 bizi melapis dan setelkan kerja PhD kat rumah.
Dua hari lepas, dia cakap pasal durian. Ciksun terus usik dia, haaa bila nak belanja durian niii macam dulu duluuu. Dia pantang kita sebut, terus dia call orang yang jual durian. Padahal ciksun half day hari tu, nak kena gerak ke JB pukul 2.30 petang. Dia siap cakap, dia order 6 bekas Durian IOI yang dah siap kopek. Malas nak fikir kerja buang kulit durian lepas makan katanya. Tapi memang ciksun tak sempat jugak nak makan sama-sama kat office. Ciksun whatsapp dia, minta simpan sebekas dua dalam peti ais. Nanti esoknya ciksun makan. Petang tu jugak dia whatsapp tunjuk gambar bekas dalam peti ais. Hahaha!
Dan semalam, ciksun dah pun makan duriannya. Alhamdulillah, sedap sungguhhh Durian IOI ni. Lemak + Manis + Pahit semua ada. Budak intern kat office tak makan durian pulak, jadi memang ciksun sorang yang makan sebekas tu. Makan seulas masa baru sampai office. Then makan beberapa ulas lagi lepas lunch tengahari. Sayang nak habiskan, bawak balik rumah petang semalam. Makan dengan dak Ibah kat rumah pulak.
Terima kasih Encik Azian belanja ciksun makan durian! Semoga Allah murahkan lagi rezeki dia dan keluarga sebab suka berkongsi rezeki dengan orang lain. Ameen. Kalau uols nak order durian IOI JB ni, boleh contact aje nombor kat bekas tu ya!


Selamat Hari Bapa 19 Jun 2022

Esok, 19 Jun 2022.
Hari istimewa untuk semua yang bergelar bapa, ayah, abah, abi, baba, walid, daddy, father, dan seumpamanya.
Selamat Hari Bapa diucapkan kepada kalian.
Happy Father's Day!
Ayah,
Dalam senyuman,
Terlindung keperitan,
Tertanam kepahitan,
Tertutup kedukaan,
Demi anak kesayangan.
Benarlah kata pepatah,
Kasih ibu membawa ke syurga,
Kasih ayah sepanjang masa.
Semoga Allah sentiasa memelihara kesejahteraan dan kesihatan bapak hingga hujung nyawa.
Ameen ya Allah.


Sunway Hotel Big Box Launches Exciting “Welcome Back, Neighbours!” Promotion Package
 | Sunway Hotel Big Box in Sunway City Iskandar Puteri is all geared to welcome back visitors to Johor shores with an unforgettable adrenaline-pumping experience for adventure seekers.
The “Welcome Back, Neighbours!” promotion package, available from 23 May to 22 June, is guaranteed to provide exciting and challenging activities for two adults, complete with a three-day, two-night stay at the coveted Sunway Hotel Big Box.
With COVID-19 restrictions easing and Malaysia transitioning into the endemic phase, there is no better time than now to enjoy the perks of vacationing near two extreme parks, all less than 5-mins away.
In collaboration with Sunway Big Box Retail Park, the RM599 package (worth RM1,999) includes free single-seater Go Kart passes at X Park and free entry to EnerG X Park, Sunway Big Box Retail Park for two as well as RM100 worth of attractive shopping and Sunway e-Mall vouchers.
Sunway Hotel Big Box General Manager, David Xavier said, “People all over Malaysia have been waiting for restrictions to be lifted so they can enjoy a fun-filled time with their loved ones doing what they love-vacationing. We want people to enjoy their much-awaited break and have designed this package to ensure our customers have the best getaways.
“Adrenaline lovers have not been able to fully enjoy their favourite activities since the pandemic began, and we want to change that. Here at the Sunway Big Box Retail Park and Sunway Hotel Big Box, we have some of the best recreational activities for adrenaline-seeking individuals with great food and shopping opportunities,” Xavier added.
With direct access to the hotel, the Sunway Big Box Retail Park is an innovative open-air strip mall on a 24 acres space, featuring some of the best dining options on this side of town.
Inside is the highly sought-after EnerG X indoor park, hosting a wide range of activities for all ages, including huge trampolines and obstacle courses. Built on the premise of providing fun and memorable activities, the EnerG X Park is designed to keep park-goers busy all day long.
Meanwhile, shopping lovers will be spoiled for choice with renowned retail outlets, including Skechers, Dum Dum Thai, and more.
Just three minutes away from Sunway Hotel Big Box is the X Park which is spread across 40 acres worth of activities ranging from go-karts, ATV, flying fox, paintball, archery and more.
Sunway Hotel Big Box and Sunway Big Box Retail Park are strategically located 30-minutes from the Senai International Airport and 15 minutes from the Johor Bahru Customs, Immigration and Quarantine (CIQ) via the Coastal Highway Second Link.
The 4-star hotel boasts 284 aesthetically modern guestrooms and suites complete with complimentary Wi-Fi available in all public areas, a 24-hour Fitness Centre, an outdoor swimming pool as well as Concierge / Limousine / Transfer arrangements.
Apart from the 24-hours in-room dining facilities, visitors can also sample offerings from the highly recommended Pendas Café, noted for its recent Juadah Big Box Ramadan Buffet success, which drew visitors from near and far, including across the causeway.
Those seeking to enjoy the sunset with a drink by the pool can let loose at the Pool Bar, a casual venue serving up beverages, light bites coupled with access to televised international sporting events.
The booking period for the “Welcome Back, Neighbours!” promotion package is now open. The promotion runs from 23 May to 22 June 2022.
For Sunway Hotel Big Box reservations, please call
+607-5336653
 or e-mail
sbbh.enquiry@sunwayhotels.com
.


Teman Kak Ajan Dinner di sTREATs Cafe, ibis Styles Johor Iskandar Puteri
 | Hujung minggu lepas, ciksun teman kak Ajan dinner dekat sTREATs Cafe, hotel
ibis Styles Johor Iskandar Puter
i. Masa kak Ajan ajak memula tu, terpegun jugak ciksun. ibis Styles dah ada kat Johor Bahru? Wahhh! Selalu nampak kawan-kawan share duduk dekat ibis Styles tapi kat negeri lain. Ciksun sendiri pernah stay sekali je ibis Styles ni tapi kat Sandakan nunnn jauh di sana. Itu pun ex-ibis Styles, dah jadi S'kan Styles hotel.
Benda pertama yang menarik perhatian ciksun bila masuk ruang kafe dia adalah ini. Comel dan instagrammable. Suka dengan pilihan warna alas meja dia, jarang-jarang untuk kita nampak hotel guna tema macam ni. Meja pun comel-comel, simple tapi menyedapkan mata memandang. Nak tengok makanan tak? Nah ciksun share menu-menu yang kitorang makan hari tu.
Kata kak Ajan, hari tu makan malam kami tema dia
Sicilian Night Buffet Dinner
. Ada banyak pilihan menu berasaskan makanan laut. Semua sedap-sedap, paling ciksun suka, Napoli Eggplant Lasagna dia. Mata ni tak baca pun nama tu betul-betul sebelum ambik. Nampak rupa lasagna terus ambik. Bila ceduk, ehhh terung rupanya. Sedap jugak terung dibuat lasagna, jarang-jarang jumpa. Rasanya kali pertama ni ciksun makan. Chicken Parmigiana dia pun sedap juga, and Seafood on Ice dia semua segar-segar. Geram je rasa makan udang besar-besar.
Tak banyak ambil gambar makanan, buang tebiat jugak pergi amek gambar dengan dinding "coklat" dia. Hotel ni banyak tema coklat dan koko sebab owner dia adalah pemilik Guang Chong Cocoa, syarikat pengeluar coklat di bawah jenama FAVORICH. Kalau dah nama tema koko, korang wajib rasa pencuci mulut dia yang berasaskan coklat yeee. Serius sedap gila nak mati! Psst, kalau nak tahu, koko dia jugak lah yang ciksun pernah guna untuk buat brownies ciksun dulu. Customer semua suka!
Mekasih kak Ajan!
Ok, kalau korang nak try dinner kat sini, jemput jemput lah ya!


Wordless Wednesday: Bubur Ayam Beras Hitam Sarawak

Menu makan tengahari hari ni.
Bubur Ayam guna beras hitam Sarawak.
Bawak balik dari kampung masa raya hari tu.
Beras hitam ni ada rasa manis dan bau dia yang tersendiri.
Masak nasi biasa campur dengan beras putih pun sedap.
Bukan pulut tau, memang beras nasi.
Dah pernah cuba tak?
Rasanya kat Shopee ada kot.


Wordless Wednesday: Colocasia Black Beauty

Colocasia Black Beauty
Sekali tengok macam
Colocasia Black Illustris
.
Tapi sebenarnya berbeza dan tak sama.
Colocasia Black Beauty ada black vein pada semua urat daun.
Colocasia Black Illustris pulak lebih banyak warna hijau dan urat tengah pun hijau.
Bila daun jadi matang dan tua pun urat dia still nampak hitam walau tak ketara.
Jenis ni susah nak jumpa dekat Malaysia, kebanyakan seller tertukar dengan Black Illustris.
Bila da jumpa dekat City Gardening Special Edition II kat JB hari tu, ciksun terus beli sepasu.
Harganya pun lebih mahal daripada Black Illustris.
Sekarang dah ada tiga anak, satu anak dah bagi kat kawan.
Kalau ada yang nak book anak, bagitahu.
Ciksun jual mur-mur je insya'Allah.


Wordless Wednesday: Keladi Kain Buruk

Keladi Kain Buruk
Rasanya lah, ciksun terlupa nak tanya seller masa beli dulu.
Nama je Kain Buruk, tapi cantik sangat-sangat.
Diberi nama begitu sebab keadaan warnanya yang bercampur-campur.
Macam kain buruk lama yang warnanya da bukan-bukan.


Wordless Wednesday: Ulam-ulaman dan Sayur-sayuran

Ulam-ulaman dari kebun kecil ciksun.
Pucuk ulam raja dengan daun pudina.
Makan dengan sambal bilis Yatie Kitchen.
Sedapppp!
Ni pulak lauk hari lain.
Sawi Kailan Jepun masak sos tiram.
Buat menu sampingan dengan telur mata.
Makan dengan nasi putih.
Rangup sayur ni, berbeza dengan sawi biasa mahupun kailan biasa.
Masak lama pun masih fresh lagi dan tak terlalu kuat rasa sawi.
Tu yang best.
Biji benih, cari kat Shopee aje!
Ciksun beli jenama Green Eagle.
Dah setahun dia hidup kat rumah ciksun.
Dah banyak kali tuai untuk makan sendiri.
Siap beranak lagi ikut tepi batang, jadi ciksun kerat terus induk dia hari tu.
Bagi anaknya membesar pulak.


Worldless Wednesday: Laksa Tempurung Teluk Kumbar

Alhamdulillah, sempat juga singgah sini masa ke Penang hujung minggu lepas.
Kali terakhir ke sini, enam tahun yang lepas.
Masa tu kedai dia kecik je lagi, and tepi jalan besar.
Now dah pindah masuk ke dalam, betul-betul tepi laut.
Syok menikmati Laksa Penang sambil tengok view laut nan biru.
Sesekali, nampak kapal terbang turun mendarat kat airport Bayan Lepas.
Laksa sedap, RM6 setempurung.
Ada juga Mee Udang satu pinggan besar RM35 kalo tak silap, boleh makan 2 - 3 orang.
Durian dah siap kopek pun ada, RM17 sebekas.
Jemput singgah sini kalau uols datang Penang. Waze aje!


6 Simptom Kanser Serviks, Jumpa Pakar Sakit Puan Segera Jika Mengalaminya! |
Kanser serviks atau kanser pangkal rahim, merupakan antara kanser yang paling ditakuti oleh golongan wanita. Pembunuh senyap yang kadang-kadang tiada simptom, atau hanya disedari pada saat-saat akhir. Bila dah tahap akhir, takde ape sangat yang doktor boleh buat. Sebab tu kanser serviks ni adalah
pembunuh ketiga tertinggi
 selepas kanser payudara dan kanser kolorektal (usus).
Lebih baik kalau kita kesan
tanda-tanda kanser serviks
 ni dari awal, walau sekecil-kecil simptom yang nampak biasa pada mata kita.
Menurut American Cancer Society, hampir 13,000 kes kanser serviks telah didiagnosis, dan 4,200 orang wanita meninggal dunia akibat kanser yang sama. Selalunya, kanser ni menyerang wanita yang berumur 35 tahun ke atas.
Wanita yang merokok, mempunyai pasangan seks yang berbeza, pernah mengalami STI (
sexually transmitted disease
), memiliki beberapa orang anak, menghidap HIV atau pernah melalui pemindahan organ adalah antara golongan yang berisiko untuk menghidap kanser serviks.
Oleh itu, penting untuk para wanita melakukan ujian saringan bagi kanser serviks supaya kanser boleh dikesan pada peringkat yang lebih awal. Kalau korang ada mengalami gejala serviks kat bawah dalam jangka masa yang berpanjangan, korang perlu berjumpa doktor dalam kadar yang segera.
1. Pendarahan
Salah satu gejala serviks atau tanda kanser serviks ialah pendarahan pada bahagian vagina. Sebarang pendarahan yang berlaku di luar kitaran normal, boleh dikira sebagai pendarahan yang abnormal. Pendarahan ni boleh berlaku dengan cara berikut:
Pendarahan vagina yang abnormal
Salah satu tanda kanser serviks ialah pendarahan yang tidak normal pada kawasan vagina, lebih-lebih lagi pendarahan yang berlaku di antara dua haid. Pendarahan sebegini selalunya berlaku setelah kanser tersebut merebak ke kawasan tisu yang berdekatan.
Ramai yang anggap pendarahan pada bahagian vagina merupakan satu keadaan yang normal dan tidak perlu dibimbangi. Namun, korang perlu tahu bahawa pendarahan vagina bukanlah sesuatu yang normal dan perlu diperiksa oleh doktor secepat mungkin.
Antara contoh pendarahan vagina yang tak normal adalah:
Pendarahan yang berlaku di antara haid
Haid yang lebih panjang
Pendarahan yang lebih teruk daripada biasa ketika haid
Pendarahan selepas melakukan ujian pelvis
Pendarahan yang berlaku sehingga pesakit rasa pening kepala atau penat
Pendarahan yang berlaku sekali sekala mungkin tak mempunyai apa-apa kesan terhadap kesihatan korang. Namun, kalau korang mengalami pendarahan selama 3 bulan berturut-turut, korang mungkin menghadapi masalah kesihatan yang mengakibatkan pendarahan tersebut.
Pendarahan selepas melakukan hubungan seks? Ini juga mungkin gejala serviks
Ada banyak perkara yang boleh menyebabkan wanita mengalami pendarahan selepas melakukan hubungan seksual. Antaranya ialah:
Jangkitan seperti chlamydia ataupun penyakit inflamasi pelvis (
pelvic inflammatory disease
)
Vagina kering
Luka pada kawasan vagina yang disebabkan oleh kelahiran, kekeringan ataupun geseran ketika melakukan hubungan seks
Polips (ketumbuhan kecil) pada bahagian rahim wanita. Polips ini boleh bersifat kanser ataupun bukan kanser. Doktor juga boleh membuang ketumbuhan yang sebesar 1 – 2 sentimeter ini jika ia bukan kanser.
Inflamasi pada bahagian permukaan serviks.
Wanita yang mengalami simptom ni juga mungkin akan rasa sakit ketika melakukan hubungan seks disebabkan tumor yang membesar pada kawasan rahim.
Hampir 11% daripada wanita yang menghidap kanser serviks mengalami pendarahan selepas melakukan hubungan seksual. Simptom ni jugak merupakan salah satu simptom awal kanser serviks.
Kalau korang disyaki menghidap kanser, doktor akan mencadangkan supaya korang melakukan
pap test
. Ujian pap smear ni boleh mengenal pasti sama ada korang menghidap kanser serviks ataupun tak.
Pendarahan yang luar biasa ketika haid
Jangan sesekali abaikan kalau korang mengalami pendarahan yang luar biasa ketika haid. Cepat-cepat berjumpa doktor kalau korang:
Mengalami pendarahan yang teruk hingga terpaksa menukar tuala wanita sekurang-kurangnya sejam sekali.
Mengalami pendarahan di antara haid.
Mengalami pendarahan walaupun telah mencapai menopaus.
Kalau korang memang selalu mengalami pendarahan yang banyak ketika haid, masalah ni mungkin tak akan merisaukan korang. Tapi, kalau korang biasanya hanya datang haid selama 4 hingga 5 hari, then secara tiba-tiba mengalami haid selama 9 hingga 10 hari, korang kena berjumpa doktor secepat mungkin untuk sesi konsultasi.
2. Gejala serviks – Sakit pada bahagian pelvis
Pelvis ialah bahagian bawah badan. Bahagian ni terletak di antara perut dan juga kaki. Rasa sakit ni dapat dirasai pada bahagian perut dan jugak belakang badan. Sakit pelvis merupakan salah satu gejala serviks yang lazim. Selain tu, ia juga mungkin menandakan korang mengalami masalah pencernaan, masalah reproduktif atau sukar untuk membuang air kecil.
Pesakit kanser serviks mungkin mengalami rasa sakit yang berpanjangan pada bahagian pelvis. Kadang kala, sakit boleh dirasai hingga ke bahagian apendiks. Pesakit yang rasa sakit pada bahagian apendiks selalunya mengalami kanser yang sudah merebak ke bahagian badan yang lain.
Pesakit juga berkemungkinan besar untuk alami simptom lain sebelum diorang mula rasa sakit pada bahagian pelvis. Sakit ni selalunya digambarkan sebagai sakit yang menusuk dan berpanjangan.
3. Masalah keputihan
Wanita yang menghidap kanser serviks akan mengalami masalah keputihan yang abnormal. Cecair yang keluar melalui vagina mungkin berwarna pucat, coklat atau berdarah. Cecair tersebut jugak selalunya lebih cair daripada biasa.
Pastikan korang terus berjumpa doktor kalau:
Mengalami keputihan yang berwarna atau berbau pelik
Keputihan lebih banyak daripada biasa
Rasa gatal atau sakit pada kawasan vagina
Sakit ketika membuang air kecil
Jangkitan pada bahagian alat sulit jugak boleh menyebabkan perubahan pada warna, bau dan rasa keputihan yang korang alami. Sebagai wanita, keputihan adalah sesuatu yang normal. Cecair ni mengekalkan kebersihan dan kelembapan vagina.
4. Sakit belakang, antara gejala serviks
Pesakit kanser serviks juga mungkin mengalami simptom sakit belakang yang terasa sampai ke kaki. Sakit ni mungkin diakibatkan oleh tumor yang menekan bahagian kelenjar limfa ataupun saraf pesakit.
Walau bagaimanapun, sakit belakang merupakan sesuatu yang boleh berlaku kepada sesiapa sahaja. Jarang sakit belakang menandakan korang menghidap kanser. Namun, selalunya pesakit yang menghidap kanser akan mengalami kombinasi simptom ni bersama simptom yang lain.
Sakit belakang, terutama sekali sakit pada bahagian bawah badan jugak merupakan tanda kanser kolorektal dan kanser tulang belakang.
5. Gejala serviks sakit – Kaki bengkak
Apabila kanser telah merebak ke bahagian nodus limfa, pesakit mungkin akan mengalami bengkak pada bahagian kaki akibat daripada pengumpulan cecair. Keadaan ni turut dikenali sebagai lymphoedema.
Lymphoedema perlu dirawat dengan kadar yang segera. Kalau tak, ia akan jadi semakin teruk dan sukar untuk dirawat. Kadang kala, kaki pesakit jugak boleh bengkak selepas melalui rawatan kanser. Sebagai contoh, kemoterapi boleh mengakibatkan cecair berkumpul pada bahagian kaki pesakit.
6. Sakit ketika buang air kecil dan besar
Simptom ni berlaku disebabkan oleh tumor pada kawasan buah pinggang, pundi kencing atau usus besar yang bertindak menekan atau menghalang saluran kencing dan tahi atau kedua-duanya.
Simptom ni jugak merupakan gejala yang biasa dialami oleh pesakit yang telah sembuh daripada kanser serviks. Sebahagian daripada bekas pesakit akan mengalami masalah untuk membuang air kecil yang berlarutan setelah menerima rawatan.
Kesimpulan
Seperti kebanyakan kanser, kanser serviks jarang menunjukkan sebarang simptom atau tanda sehingga ia sudah merebak ke bahagian badan yang lain. Namun, antara simptom dan gejala serviks yang paling lazim berlaku ialah:
Pendarahan vagina yang abnormal
Keputihan yang luar biasa
Sakit ketika melakukan hubungan seksual
Sakit di bahagian pelvis
Kalau korang mengalami semua gejala kat atas dalam satu jangka masa yang agak lama, jangan bertangguh lagi untuk berjumpa doktor. Walaupun ia mungkin bukan tanda kanser serviks, tapi gejala ni mungkin berpunca daripada penyakit lain.
Jangan sesekali abaikan simptom kat atas mahupun gejala serviks yang korang alami. Tindakan menunda-nunda pemeriksaan hanya akan membuatkan penyakit korang jadi makin teruk dan sukar untuk dirawat.
Macam tu jugak la pesanan dari
Pakar Sakit Puan, Dr. Sharifah Halimah Jaafar
, masa ciksun berkunjung ke klinik beliau di Gleneagles Hospital, Medini, Nusajaya tempohari. Dr. Sha merupakan seorang Obstetrician & Gynaecologist yang telah berkecimpung lebih 25 tahun dalam bidangnya. Kini beliau berkhidmat di Dr. Sharifah Clinic for Women & Laparoscopic Surgery, banyak membantu menyelesaikan kes-kes melibatkan bahagian organ reproduktif wanita dengan menggunakan kaedah laparoskopik.
Mungkin ada juga yang belum tahu tentang kaedah laparoskopik ni, iaitu kaedah pembedahan dengan menebuk 3 - 4 lubang kecil pada bahagian abdomen tanpa perlu membuat pembedahan buka abdomen. Alat khas digunakan untuk membuat pembedahan laparoskopik ni, dan kepakaran yang sangat tinggi diperlukan untuk melakukan pembedahan dengan lancar.
Antara kelebihan pembedahan laparoskopik berbanding laparotomi adalah:
Penginapan hospital yang lebih singkat.
Kurang parut dalaman.
Parut luaran yang lebih kecil.
Parut lebih cepat sembuh.
Kurang sakit.
Kembali ke aktiviti harian lebih cepat.
Kalau korang nak jumpa Dr. Sha untuk buat rawatan atau sekadar periksa kesihatan wanita, boleh buat appointment ke klinik beliau kat Gleneagles Hospital, Medini nun. Antara rawatan dan perkhidmatan yang disediakan:
✅ Gynae Health
✅ All Endometriosis Spectrum
✅ Infertility Mx & IVF
✅ Advanced Minimally Invasive Surgery
Nak buat appointment boleh terus ke website:
http://2015.drsharifah.com.my/
Facebook:
https://www.facebook.com/dr.SHAClinic/
Instagram:
https://www.instagram.com/dr.sharifahclinic/
Jom cegah sebelum parah!